cyanic-selkie/wikianc huggingface dataset:
ഡീബേസ്
ഡീബേസ് സമ്പർക്കമുഖവും പ്രോഗ്രാമിങ് ഭാഷയും
പരസ്പരബന്ധമുള്ള വിവരങ്ങളടങ്ങിയ പട്ടികകൾ അടങ്ങിയ ഒന്നിലധികം ഫയലുകൾ ഒരേസമയം തുറന്ന് കൈകാര്യം ചെയ്യാനുള്ള കഴിവ് മൂലം ഡീബേസ് ഒരു റിലേഷണൽ ഡേറ്റാബേസ് ആണെന്ന് ആഷ്റ്റൻ-ടേറ്റ് മുദ്ര ചാർത്തിയിരുന്നു. എന്നാൽ എഡ്ഗാർ എഫ്. കോഡ് ആവിഷ്കരിച്ച റിലേഷണൽ ഡേറ്റ മോഡലിന്റെ മാനദണ്ഡങ്ങൾ ഡീബേസ് പാലിക്കുന്നില്ല. കൃത്യമായി പറയുകയാണെങ്കിൽ ഒരു ആപ്ലിക്കേഷൻ വികസനഭാഷയും റിലേഷണൽ ആശയങ്ങളാൽ സ്വാധീനിക്കപ്പെട്ടിട്ടുള്ള നാവിഗേഷണൽ ഡാറ്റാബേസ് മാനേജ്മെന്റ് സിസ്റ്റവും ചേർന്നതാണ് ഡീബേസെന്ന് നിർവചിക്കാം.
ഒരു റൺടൈം ഇന്റർപ്രെട്ടർ മാതൃകയാണ് ഡീബേസ് ഉപയോഗിക്കുന്നത്. "ഡോട്ട് പ്രംപ്റ്റ്" എന്ന പേരിലറിയപ്പെടുന്ന നിർദ്ദേശ പ്രോംപ്റ്റിൽ നിർദ്ദേശങ്ങൾ ടൈപ്പ് ചെയ്ത് പ്രവർത്തിപ്പിക്കാൻ ഉപയോക്താവിന് സാധിക്കുന്നു. ഡോട്ട് പ്രോംപ്റ്റിൽ നിർദ്ദേശമടിച്ച് എന്റർ കീ അടിക്കുകയോ നിർദ്ദേശത്തിനു തുല്യമായ ഫങ്ഷൻ കീ അമർത്തുകയോ ചെയ്യുമ്പോൾത്തന്നെ ഇന്റർപ്രെട്ടർ ആ നിർദ്ദേശത്തെ പ്രവർത്തിപ്പിക്കുന്നു. ഇത്തരം നിർദ്ദേശങ്ങളുടെ കൂട്ടമായ പ്രോഗ്രാം സ്ക്രിപ്റ്റുകളെ DO നിർദ്ദേശമുപയോഗിച്ച് പ്രവർത്തിപ്പിക്കുകയും ചെയ്യാം. പ്രോഗ്രാം സ്ക്രിപ്റ്റുകൾ PRG എക്സ്റ്റെൻഷൻ ഉള്ള ടെക്സ്റ്റ് ഫയലുകളായിരിക്കും.
പ്രോഗ്രാമിലെ നിർദ്ദേശങ്ങളും ചരങ്ങളുമെല്ലാം വിലയിരുത്തുന്നതും തിട്ടപ്പെടുത്തുന്നതും അവ പ്രവർത്തിപ്പിക്കുമ്പോൾ മാത്രമാണ്. പ്രോഗ്രാം തെറ്റുകൂടാതെ മൊത്തത്തിൽ എഴുതി കമ്പൈലിങ്, ലിങ്കിങ് തുടങ്ങിയ പ്രക്രിയകൾക്ക് വിധേയമാക്കേണ്ടിയിരുന്നില്ല. വാക്യഘടനയിൽ തെറ്റുകളുള്ള പ്രോഗ്രാമും അതിന്റെ തെറ്റില്ലാത്ത ഭാഗം വരെ ശരിയായി പ്രവർത്തിക്കുകയും ചെയ്യും. അതുകൊണ്ട് ഡീബേസ് പ്രോഗ്രാമുകൾ എഴുതാനും തെറ്റു പരിശോധിക്കാനുമെല്ലാം താരതമ്യേന എളുപ്പമായിരുന്നു. ഡീബേസ് പുറത്തിറങ്ങുന്ന കാലത്തെ വേഗതകുറഞ്ഞ കമ്പ്യൂട്ടറുകളിൽ ഇത് ഏറെ ഗുണകരവുമായിരുന്നു. പ്രോഗ്രാമിന്റെ മെമ്മറി അലോക്കേഷനും മറ്റും ഇന്റർപ്രെട്ടർ സ്വയം ചെയ്യുമെന്നതിനാൽ കാര്യമായ പ്രോഗ്രാമിങ് പരിചയമില്ലാത്തവർക്കുപോലും ഡീബേസിൽ ആപ്ലിക്കേഷനുകൾ വികസിപ്പിക്കാമായിരുന്നു. എന്നാൽ ലാളിത്യം മൂലം കൂടുതൽ പേർ ഈ ഭാഷ ഉപയോഗിക്കാനാരംഭിക്കുകയും സങ്കീർണ്ണമായ പ്രോഗ്രാമുകൾ എഴുതാനാരംഭിക്കുകയും ചെയ്തപ്പോൾ കൂടുതൽ വിശ്വാസ്യതയും മെച്ചപ്പെട്ട പ്രകടനവും കാഴ്ചവക്കുന്നതിനായി വിദഗ്ദ്ധപ്രോഗ്രാമിങ്ങിനാവശ്യമായ സൗകര്യങ്ങൾ ഭാഷയിലുൾപ്പെടുത്താൻ നിർബന്ധിതമായി.
കാലക്രമേണ ആഷ്റ്റൻ-ടേറ്റിന്റെ എതിരാളികൾ അനുരൂപമായ ഉൽപ്പന്നങ്ങളും കമ്പൈലറുകളും അവതരിപ്പിക്കുകയും സ്വതേയുള്ള ഫങ്ഷനുകൾക്ക് പൂരിതമായി യൂസർ-ഡീഫൈൻഡ് ഫങ്ഷനുകൾ, സ്കോപ്പുകളുള്ള ചരങ്ങൾ, സങ്കീർണ്ണമായ വിവരങ്ങൾ കൈകാര്യം ചെയ്യുന്നതിന് അരേകൾ, ആപ്ലിക്കേഷനുകളെ പ്രത്യേകം റൺടൈമിന്റെ സഹായമില്ലാതെ പ്രവർത്തിപ്പിക്കാവുന്ന എക്സിക്യൂട്ടബിൾ ഫയലുകളുണ്ടാക്കാനുള്ള സൗകര്യം, ഓബ്ജക്റ്റ് ഓറിയെന്റഡ് വാക്യഘടന, റിമോട്ട് ഡേറ്റാബേസ് മാനേജ്മെന്റ് സിസ്റ്റങ്ങൾക്ക് ഡേറ്റ ലഭ്യമാക്കുന്നതിനുള്ള ഇന്റർഫേസ് എന്നിങ്ങനെ നിരവധി കൂടുതൽ കാര്യക്ഷമമായ പ്രോഗ്രാമിങ് സൗകര്യങ്ങൾ ഉൾപ്പെടുത്താനാരംഭിച്ചു. ഇത്തരത്തിലുള്ള നിരവധി സവിശേഷതകൾ ആഷ്റ്റൻ-ടേറ്റും ഡീബേസിൽ ഉൾപ്പെടുത്തുകയും പലതും വിജയിക്കുകയും ചെയ്തു. സുപ്രധാനമായി, ഡേറ്റാബേസ് കൈകാര്യം ചെയ്യുന്നതിനുള്ള മാനകഭാഷയായ എസ്.ക്യു.എൽ. പിന്തുണയും ഉൾപ്പെടുത്തപ്പെട്ടു.
1980-കളുടെ അവസാനം പ്രോഗ്രാമർമാരുടെ ആവശ്യപ്രകാരം ഡീബേസിലെ പ്രോഗ്രാമിങ് ഭാഷക്ക് ഒരു മാനകരൂപം (IEEE 1192) സൃഷ്ടിക്കപ്പെട്ടു. ഇതിനെത്തുടർന്ന് ഈ മാനകത്തെ ആഷ്റ്റൻ-ടേറ്റിന്റെ ഉൽപ്പന്നത്തിൽനിന്ന് വേർതിരിച്ചുകാണുന്നതിന് എക്സ്ബേസ് എന്നാണ് പരാമർശിക്കുന്നത്. ഡീബേസിലും എക്സ്ബേസിലുമുള്ള പ്രോഗ്രാമിങ് പഠിപ്പിക്കുന്ന നൂറുകണക്കിന് പുസ്തകങ്ങൾ പുറത്തിറങ്ങിയിട്ടുണ്ട്.
ഡീബേസിന്റെ പ്രോഗ്രാമിങ് ഭാഷയുടെ ഇന്നത്തെ വകഭേദങ്ങളിൽ വാണിജ്യപ്രോഗ്രാമുകളെ ലക്ഷ്യംവച്ചുകൊണ്ടുള്ള നിരവധി സവിശേഷതകൾ ഉൾക്കൊള്ളിച്ചിട്ടുണ്ട്. ഓബ്ജക്റ്റ് ഓറിയെന്റഡ് പ്രോഗ്രാമിങ്, എസ്.ക്യു.എൽ. ഉപയോഗിച്ച് വിദൂരവും ഡിസ്ട്രിബ്യൂട്ടഡും ആയ ഡേറ്റ കൈകാര്യം ചെയ്യൽ, ഇന്റെർനെറ്റ് സൗകര്യം, ആധുനിക ഉപകരണങ്ങളുമായി വിനിമയം ചെയ്യാനുള്ള സൗകര്യം എന്നിവ ഇവയിൽച്ചിലതാണ്.
പ്രോഗ്രാമിങ് ഉദാഹരണങ്ങൾ
താഴെക്കാണുന്ന ഉദാഹരണത്തിൽ ഒരു സ്ഥാപനത്തിലെ പണിക്കാരുടെ വിവരങ്ങളടങ്ങിയ empl എന്ന പട്ടിക തുറക്കുകയും, അതിലെ ഒന്നോ അതിലധികമോ പണിക്കാരുടെ മേൽനോട്ടം നടത്തുന്ന മാനേജർമാർക്ക് 10 ശതമാനം വേതനം വർദ്ധിപ്പിച്ച് രേഖപ്പെടുത്തുകയും ശേഷം, എല്ലാവരുടെയും പേരും വേതനവും പ്രദർശിപ്പിക്കുകയും ചെയ്യുന്നു. ''വായനക്കാർക്ക് മനസ്സിലാക്കാനെളുപ്പത്തിനായി, ഡീബേസ് പ്രോഗ്രാമിലെ കരുതൽവാക്കുകൾ (റിസെർവ്ഡ് വേഡ്സ്) ഇംഗ്ലീഷ് വലിയക്ഷരത്തിലാണ് എഴുതിയിരിക്കുന്നത്. വലിയക്ഷരമോ ചെറിയക്ഷരമോ ഏതുപയോഗിച്ചാലും ഒരേ ഫലം തന്നെ ലഭിക്കും.''
USE ഉപയോഗിച്ച് ഒരു ടേബിൾ മെമ്മറിയിലേക്കെടുത്താൽ, മറ്റൊന്ന് ഉപയോഗിക്കുംവരെയോ പ്രത്യേകം നിർദ്ദേശം നൽകി അതിനെ ഒഴിവാക്കുകയോ ചെയ്യുന്നതുവരെ, അത് കറണ്ട് ടേബിൾ (നിലവിലുപയോഗിക്കുന്ന ടേബിൾ) ആയി മെമ്മറിയിൽ നിലനിൽക്കും. തുടർന്നുള്ള ക്രിയകൾക്കൊന്നും ഏതുടേബിളിലാണ് ആ ക്രിയ ചെയ്യേണ്ടതെന്ന് പറയേണ്ടതുമില്ല (മുകളിലെ ഉദാഹരണത്തിൽ REPLACE, LIST എന്നീ നിർദ്ദേശങ്ങൾ ഉപയോഗിച്ചിരിക്കുന്നത് ശ്രദ്ധിക്കുക). ഡീബേസ് പ്രോഗ്രാമിങ് ഭാഷക്ക് എസ്.ക്യു.എലുമായുള്ള പ്രധാനവ്യത്യാസം ഇവിടെയാണ്. എസ്.ക്യു.എല്ലിൽ ഓരോ ക്രിയക്കും ഉദ്ദിഷ്ടപട്ടികയുടെ പേര് വ്യക്തമായി പരാമർശിക്കേണ്ടതുണ്ട്. ഒരു ഇന്റെർപ്രെട്ടെഡ് ഇന്റെറാക്റ്റീവ് ഭാഷ എന്ന നിലയിൽ തുടങ്ങിയ ഡീബേസ്, നിർദ്ദേശങ്ങൾ ടൈപ്പ് ചെയ്യുന്നത് കുറക്കുന്നതിനായി, ഇത്തരത്തിലുള്ള പരികൽപ്പനകൾ (നിലവിലുപയോഗിക്കുന്ന ടേബിൾ, ടേബിളിൽ നിലവിൽ ചൂണ്ടിയിരിക്കുന്ന റെക്കോഡ് എന്നിങ്ങനെ) അടിസ്ഥാനമാക്കിയുള്ള നിരവധി ക്രിയകൾക്ക് സൗകര്യം നൽകുന്നുണ്ട്. ഇത് ലളിതമായ പ്രോഗ്രാമിങ്ങിന് വളരെയേറെ സൗകര്യമാണെങ്കിലും വലിയ തോതിലുള്ള മോഡുലാർ പ്രോഗ്രാമിങ് തികച്ചും ബുദ്ധിമുട്ടാക്കുന്നു. പ്രോഗ്രാമിന്റെ ഒരു ഭാഗത്തിന്റെ (മൊഡ്യൂളിന്റെ) പ്രവർത്തനം, മറ്റൊരു ഭാഗത്ത് കൈകാര്യം ചെയ്ത മെമ്മറിയിലെ ചരങ്ങളുടെ വിലയോ ഉപയോഗിച്ച ടേബിളുകളോ പോലുള്ള ബാഹ്യഘടകങ്ങളാൽ സ്വാധീനിക്കാൻ പാടില്ല എന്നതാണ് മോഡുലാർ പ്രോഗ്രാമിന്റെ അടിസ്ഥാനതത്വം. ഡീബേസിന്റെ രൂപകൽപ്പനയിൽ ഈ തത്ത്വം കണക്കിലെടുത്തിട്ടില്ല.
തുറക്കുന്ന ടേബിളുകളെ പ്രത്യേകം പ്രത്യേകം പ്രവർത്തനമേഖലകളിലേക്ക് (വർക്ക്ഏരിയ) നിശ്ചയിച്ച്, ഒന്നിലധികം ടേബിളുകൾ ഒരേ സമയം കൈകാര്യം ചെയ്യാനാകും. അമ്പടയാളച്ചിഹ്നം ഉപയോഗിച്ച് ആവശ്യമായ വർക്ക്ഏരിയയിലെ വിവരങ്ങൾ എടുക്കാനുമാകും. ഈ ആശയംതന്നെ ടേബിളുകൾക്ക് അർത്ഥവത്തായ പേരുകൾ നൽകി പ്രോഗ്രാമിനകത്ത് ഉപയോഗിക്കാനും സൗകര്യം നൽകുന്നു. ഉദാഹരണം കാണുക.
ഒരേ രീതിയിലുള്ള നിർദ്ദേശഭാഗങ്ങൾ വിവിധ നിർദ്ദേശങ്ങൾക്കുപയോഗിക്കുന്ന ഡീബേസിന്റെ ശൈലിയും ശ്രദ്ധേയമാണ്. ഒരു ക്രിയ ടേബിളിലെ ഏതൊക്കെ റെക്കോഡുകളെ ബാധിക്കണം എന്ന് നിജപ്പെടുത്തുന്നതിനുവേണ്ടിയുള്ള FOR എന്ന നിർദ്ദേശഭാഗം ഇതിനുദാഹരണമാണ് (FOR, എസ്.ക്യു.എലിലെ WHERE-ന് ഏറെക്കുറേ സമാനമാണ്). ഡീബേസിലെ വ്യത്യസ്തയാവശ്യങ്ങൾക്കുപയോഗിക്കുന്ന LIST, DELETE, REPLACE, BROWSE തുടങ്ങിയ നിർദ്ദേശങ്ങൾക്കെല്ലാമൊപ്പം FOR ഒരേ പോലെ പ്രവർത്തിക്കുന്നു. ഈ പ്രോഗ്രാമിങ് ഭാഷയുടെ പഠനം ലളിതമായതിന്റെ പ്രധാനകാരണങ്ങളിലൊന്നാണിത്. ഉദാഹരണം കാണുക.
സ്ട്രിങ് ഇവാല്യൂവേഷൻ അഥവാ ഒരു സ്ട്രിങിലെ ഉള്ളടക്കത്തെ നിർദ്ദേശമായി പരിഗണിക്കുന്ന ശൈലി ആദ്യമായി അവതരിപ്പിച്ച വാണിജ്യകാര്യ പ്രോഗ്രാമിങ് ഭാഷയിലൊന്നാണ് ഡീബേസ്. മാക്രോ എന്നാണ് ഈ സൗകര്യത്തെ ഡീബേസിൽ പരാമർശിക്കുന്നത്. ഉദാഹരണം താഴെക്കാണുക. പ്രോഗ്രാം പ്രവർത്തിക്കുമ്പോൾ, മൂന്നാമത്തെ വരിയിൽ "&" ഉപയോഗിച്ചിരിക്കുന്നതുകൊണ്ട് "myMacro" എന്ന ചരത്തിലെ അക്ഷരക്കൂട്ടത്തെ ഒരു പ്രോഗ്രാം കോഡ് ആയി പരിഗണിച്ച് പ്രവർത്തിക്കുന്നു. ഡീബേസ് പ്രോഗ്രാമിങ്ങിന്റെ വഴക്കവും കഴിവും പ്രകടിപ്പിക്കുന്ന ഒരു സവിശേഷതയാണ് ഇത്. ഈ പ്രത്യേകതവഴി, പ്രോഗ്രാം നിർദ്ദേശങ്ങളും ക്രിയകളും ടേബിളുകൾക്കകത്ത് ശേഖരിച്ചുവച്ച് സ്പ്രെഡ്ഷീറ്റുകളിലെ ഫോർമുലകൾ പോലെ ആവശ്യാനുസരണം മാറ്റം വരുത്താനും സാധിക്കുമായിരുന്നു. എന്നാൽ ഈ രീതിയുപയോഗിക്കുമ്പോൾ, പ്രോഗ്രാം കമ്പൈൽ ചെയ്ത് ഉപയോഗിക്കാനും പ്രോഗ്രാം കോഡ് സുരക്ഷിതമായി വക്കുന്നതിലും തടസമായിരുന്നു. എന്നാൽ ഡീബേസ് പ്രോഗ്രാമുകൾ ചെറുതും ഇടത്തരവും കമ്പനികളുടെ ആഭ്യന്തര ആപ്ലിക്കേഷനുകൾക്കാണ് ഉപയോഗിച്ചിരുന്നതെന്നതിനാൽ ഇതൊരു കാര്യമായ പ്രശ്നമായിരുന്നില്ല.
ഇന്ററാക്റ്റീവ് ഉപകരണങ്ങൾ
ഡോട്ട് പ്രോംപ്റ്റിനുപുറമെയായി, ഡേറ്റയും ക്വെറികളും കൈകാര്യം ചെയ്യുന്നതിനായുള്ള ഡീബേസിലെ നിർദ്ദേശങ്ങൾ ഇന്ററാക്റ്റീവായി പ്രവർത്തിപ്പിക്കുന്നതിന് മെനു അടിസ്ഥാനമാക്കിയുള്ള അസിസ്റ്റ് (ASSIST) എന്നൊരു ആപ്ലിക്കേഷൻ ഡീബേസ് III, III+, IV എന്നീ പതിപ്പുകളിൽ ഉൾപ്പെടുത്തിയിരുന്നു. നാലാം തലമുറ പ്രോഗ്രാമിങ്ഭാഷകളിലെന്ന പോലെ, കോഡ് എഴുതാതെ ഇന്ററാക്റ്റീവായി ആപ്ലിക്കേഷനുകൾ വികസിപ്പിക്കുന്നതിനുള്ള ആപ്സ്ജെൻ (APPSGEN) എന്ന ആപ്ലിക്കേഷനും ഡീബേസിലെ ഒരു ഘടകമാണ്. ഡീബേസ് IV പതിപ്പിലെ ആപ്പസ്ജെൻ ടൂൾ, സി.പി./എം.-ൽ മുൻപുണ്ടായിരുന്ന പേഴ്സണൽ പേൾ എന്ന പ്രോഗ്രാമിന്റെ ഭാഗങ്ങൾ ആധാരമാക്കിയുള്ളതാണ്.
മേൻമകൾ
വാണിജ്യകാര്യ ആപ്ലിക്കേഷനുകളുടെ നിർമ്മിതിക്ക് ആളുകൾ ഇപ്പോൾ ഡീബേസ് കാര്യമായി ഉപയോഗിക്കുന്നില്ലെങ്കിലും ഡേറ്റാ കൈകാര്യം ചെയ്യുന്നതിനുള്ള മികച്ചതും ലളിതവുമായ ഇന്ററാക്റ്റീവ് ആപ്ലിക്കേഷനാണിതെന്ന് ചിലർ കരുതുന്നുണ്ട്. ഒരു റിലേഷണൽ ഡേറ്റാബേസിൽ നിന്ന് വിവരങ്ങളെടുക്കാൻ എസ്.ക്യു.എൽ. ഉപയോഗിക്കാമെങ്കിലും ഡീബേസ് ഉപയോഗിച്ച് ടേബിളുകളിലെ റെക്കോഡുകൾ ഓരോന്നോരോന്നായി കൈകാര്യം ചെയ്യാനും വിശകലനം ചെയ്യാനും അവയുപയോഗിച്ച് ക്രിയകൾ നടത്താനും സാധിക്കും. ചെറിയ ചെറിയ നിർദ്ദേശങ്ങൾ ഉപയോഗിച്ച് ഘട്ടംഘട്ടമായി ഈ പ്രവൃത്തികൾ ചെയ്യാമെന്ന മേന്മയുമുണ്ട്.
ഒരു ആപ്ലിക്കേഷൻ വികസനതട്ടകം എന്ന നിലയിൽ ഡീബേസിന്റെ സ്ഥാനം, സി, സി++ പോലുള്ള അടിസ്ഥാനപരമായ ഭാഷകൾക്കും ആധുനിക നാലാംതലമുറ ഭാഷകൾക്കും ഇടയിലാണ്. ദൃശ്യാത്മകമായ ഉപകരണങ്ങളിലൂടെ പ്രോഗ്രാമിങ്ങിൽ കാര്യമായ പരിചയമില്ലാത്തവർക്കും താരതമ്യേന എളുപ്പത്തിൽ ഡീബേസിൽ പ്രോഗ്രാമുകളുണ്ടാക്കാം. വിദഗ്ദ്ധ പ്രോഗ്രാമർമാർക്കാകട്ടെ, ലോ ലെവൽ നിയന്ത്രണത്തിന്റെ കാര്യം വിട്ടുവീഴ്ച ചെയ്യാമെങ്കിൽ ഉയർന്ന ഉൽപാദനക്ഷമത ഡീബേസ് പ്രദാനം ചെയ്യുന്നു.
മൗസ് അടിസ്ഥാനമായുള്ള ഉൽപ്പന്നങ്ങളുടെ വരവോടെ ഡീബേസിന്റെ വിൽപനയിൽ കാലക്രമേണ കുറവുണ്ടായെങ്കിലും പഠനഗ്രന്ഥങ്ങൾക്ക് യോജിച്ചത്, ടെക്സ്റ്റ് അടിസ്ഥാനത്തിലുള്ള നിർദ്ദേശങ്ങളായിതിനാൽ ഒരു പഠനോപാധി എന്ന നിലയിൽ ഡീബേസ് തുടർന്നും ജനകീയമായിരുന്നു. മൗസ് ഉപയോഗിച്ചുള്ള നിർദ്ദേശങ്ങൾ ഡീബേസിലും കാലക്രമേണ വന്നുചേർന്നെങ്കിലും വിവിധ എക്സ്ബേസ് അനുരൂപികളിൽ ഇത് വിവിധതരത്തിലായിരുന്നതിനാൽ കീബോർഡ് നിർദ്ദേശങ്ങൾതന്നെ പ്രഥമദൃഷ്ട്യാലുള്ള മാനകമായി തുടർന്നു.
ഫയൽ ഫോർമാറ്റുകൾ
ഡീബേസിന്റെ ഏറ്റവും ശ്രദ്ധേയമായ പൈതൃകശേഷിപ്പ് അതിന്റെ ഡേറ്റാഫയൽ ഫോർമാറ്റാണ്. <tt>.dbf</tt> എന്ന ഫയൽ ഫോർമാറ്റാണ്, ഡീബേസ് ടേബിളുകൾ ശേഖരിക്കുന്നതിനുപയോഗിക്കുന്നത്. ആധുനിക ഫയൽ ഡി.ബി.എം.എസുകളിൽ നിന്നും വ്യത്യസ്തമായി ഓരോ ടേബിളും ഓരോരോ .dbf ഫയലിലാണ് ശേഖരിക്കപ്പെടുന്നത്. ഡേറ്റാഫയലിന്റെ തുടക്കത്തിലുള്ള ഹെഡറിൽ, ഡേറ്റയുടെ ഘടന രേഖപ്പെടുത്തിയിട്ടുണ്ടാകുമെന്നതിനാൽ ഈ ഫയൽ വായിക്കുന്ന പ്രോഗ്രാമിന് ശേഖരിച്ചിരിക്കുന്ന വിവരങ്ങൾ എന്താണെന്നും എങ്ങനെയാണെന്നും ഹെഡറിൽനിന്ന് അറിയാൻ സാധിക്കും. ഈ ഗുണംകൊണ്ടുതന്നെ എക്സ്ബേസ് അല്ലാത്ത പല പ്രോഗ്രാമുകളും ഈ ഫയൽ ഫോർമാറ്റ് വിവരങ്ങൾ ശേഖരിക്കാനായി ഉപയോഗിക്കുന്നുണ്ട്. ഉദാഹരണത്തിന് ഡിജിറ്റൽ രൂപത്തിലുള്ള ഭൂപടങ്ങൾ ശേഖരിക്കുന്നതിന് വ്യാപകമായി ഉപയോഗിക്കുന്ന എസ്രിയുടെ ഷേപ്പ് ഫയലിൽ, ജ്യാമിതീയരൂപങ്ങൾക്കൊപ്പമുള്ള അനുബന്ധവിവരങ്ങൾ (ആട്രിബ്യൂട്ടുകൾ) ശേഖരിക്കുന്നതിന് .dbf ഫയൽ ഫോർമാറ്റാണ് ഉപയോഗിക്കുന്നത്. ഈ ഫയൽഫോർമാറ്റ് ഉപയോഗിക്കുന്ന മറ്റൊരു ആപ്ലിക്കേഷനാണ് മൈക്രോസോഫ്റ്റ് വർക്ക്സ്. ഏതാണ്ട് എല്ലാ ഡേറ്റാബേസ്-സ്പെഡ്ഷീറ്റ് ആപ്ലിക്കേഷനുകളും ഡീബേസ് ഫയൽഫോർമാറ്റിലുള്ള വിവരങ്ങൾ പിന്തുണക്കുകയും ചെയ്യുന്നുണ്ട്. ഫയലിന്റെ എക്സ്റ്റെൻഷൻ dbf എന്നാണെങ്കിലും നിർമ്മിച്ച ആപ്ലിക്കേഷനും ഡീബേസിന്റെ പതിപ്പുകൾക്കനുസരിച്ചും dbf ഫയലുകളുടെ ആന്തരികഘടനയിൽ മാറ്റങ്ങളുണ്ടാവാം. എല്ലാ dbf ഫയലുകളും, എല്ലാ ഡീബേസ്-അനുബന്ധ ആപ്ലിക്കേഷനുകൾക്കും അനുരൂപമാകണമെന്നില്ല.
ഡേറ്റാഫയലിനൊപ്പമുള്ള അനുബന്ധവിവരങ്ങൾ അതേ പേരിൽ മറ്റ് എക്സ്റ്റെൻഷനിലുള്ള ഫയലുകളിലായാണ് ശേഖരിക്കപ്പെടുന്നത്. ടേബിളിലുണ്ടാകാവുന്ന മെമോ ഫീൽഡിലെ വിവരങ്ങൾ ശേഖരിക്കുന്നതിന് .dbt എന്ന ഫയൽ ഫോർമാറ്റ് ഉപയോഗിക്കുന്നു. ഡീബേസിലെ ക്യാരക്റ്റർ ഫീൽഡിൽ പരമാവധി 254 അക്ഷരങ്ങളേ ശേഖരിക്കാനാകൂ. ഇതിൽക്കൂടുതൽ വലിപ്പമുള്ള എഴുത്ത് ശേഖരിക്കുന്നതിന് മെമോ ഫീൽഡ് ഉപയോഗിക്കുന്നു. മെമോ ഫീൽഡിലേക്കെഴുതുന്ന വിവരങ്ങൾ dbt ഫയലിലും dbf ഫയലിൽ ഈ വിവരത്തിലേക്കുള്ള ഒരു പോയിന്ററും ശേഖരിക്കുന്നു. മെമോ എന്നത്, dbt ഫയലിലേക്ക് വിരൽചൂണ്ടുന്ന 10 ബൈറ്റ് വലിപ്പമുള്ള ഒരു പോയിന്റർ ഫീൽഡാണ്. മെമോ ഫീൽഡിലെ വിവരങ്ങൾ വിശദമായി വിശകലനം ചെയ്യാനുള്ള കഴിവ് ഡീബേസിനില്ല. ഉദാഹരണത്തിന് മെമോ ഫീൽഡിനകത്തുള്ള വിവരങ്ങൾ തിരഞ്ഞ് കണ്ടുപിടിക്കാൻ ഡീബേസിൽ എളുപ്പമല്ല. എന്നാൽ ക്ലിപ്പർ പോലുള്ള മറ്റുചില എക്സ്ബേസ് ഭാഷകൾ മെമോ ഫീൽഡിനെയും, ക്യാരക്റ്റർ ഫീൽഡ് പോലെതന്നെ കൈകാര്യം ചെയ്യുന്നു.
ഡേറ്റാഫയലിന്റെ ഇൻഡെക്സ് വിവരങ്ങളും പ്രത്യേകം ഫയലുകളിലാണ് ഡീബേസ് സൂക്ഷിക്കുന്നത്. ഒറ്റ ഇൻഡെക്സ് ശേഖരിക്കുന്നതിന് <tt>.ndx</tt> ഫയൽഫോർമാറ്റും ഒന്നിലധികം (48 വരെ) ഇൻഡെക്സുകൾ ശേഖരിക്കുന്നതിന് <tt>.mdx</tt> (multiple-index) ഫയലുകളും ഉപയോഗിക്കുന്നു. ഇതേ ഇൻഡെക്സ് ഫോർമാറ്റുകൾ തന്നെ മറ്റു ചില എക്സ്ബേസ് ഭാഷകളും ഉപയോഗിക്കുന്നുണ്ടെങ്കിലും ക്ലിപ്പർ, .ntx ഫോർമാറ്റും, ഫോക്സ്പ്രോയും ഫ്ലാഗ്ഷിപ്പും .idx/.cdx ഫോർമാറ്റുകളുമാണ് ഉപയോഗിക്കുന്നത്. ക്ലിപ്പറിന്റെ പിൽക്കാലപതിപ്പുകളിൽ <tt>.ndx, .mdx, .idx and .cdx</tt> തുടങ്ങിയ എല്ലാത്തരം ഇൻഡെക്സ് ഫയലുകൾക്കുമുള്ള ഡ്രൈവറുകൾ ഉൾക്കൊള്ളിച്ചിരുന്നു.
അവലംബം
വർഗ്ഗം:ഡേറ്റാബേസ് സോഫ്റ്റ്വെയറുകൾ
ചെക്ക് പോസ്റ്റ് (ചലച്ചിത്രം)
ജെ ഡി തോട്ടൻ സംവിധാനം ചെയ്ത് 1974 ൽ പുറത്തിറങ്ങിയ മലയാളചലച്ചിത്രമാണ് ചെക്ക്പോസ്റ്റ്. സത്യൻ, അടൂർ ഭാസി, തിക്കുറിശ്ശി സുകുമാരൻ നായർ, മുതുകുളം രാഘവൻ പിള്ള എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. പി എസ് ദിവാകർ സംഗീതസംവിധാനം നിർവഹിച്ചു.
അവലംബം
വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ
ഇന്ത്യയിലെ വിമാനത്താവളങ്ങളുടെ പട്ടിക
thumb|left|500px|ഇന്ത്യയിലെ എയർ‌പോർട്ടുകളുടേയും, സീപോർടുകളുടേയും മാപ്
പുകയിലക്കഷായം
ഏഫിഡുകൾ, മുഞ്ഞ, മിലി മൂട്ട, തണ്ടുതുരപ്പൻ പുഴു, ഇലപ്പേൻ തുടങ്ങിയ കീടങ്ങളെ പുകയില കഷായം ഉപയോഗിച്ച് നിയന്ത്രിക്കാം.
നിർമ്മാണരീതി
ഒരു കിലോഗ്രാം പുകയില (തണ്ടും ഇലയും)കൊത്തിയരിഞ്ഞ് 15 ലിറ്റർ വെള്ളത്തിൽ ഒരു ദിവസം കുതിർത്ത് വെയ്ക്കണം. ഇത് അരിച്ചെടുത്ത് 100 ഗ്രാം ബാർ സോപ്പ് ചീകിയിട്ട് ലയിപ്പിച്ചെടുത്താണ് പുകയില കഷായം നിർമ്മിക്കുന്നത്. വീര്യം കൂടിയ പുകയിലകഷായമുണ്ടാക്കാൻ പുകയില അരിഞ്ഞിട്ട ലായനി അരമണിക്കൂർ തിളപ്പിച്ചാൽ മതിയാകും. പുകയിലയുടെ സത്ത് ചെടികളിൽ നന്നായി ഒട്ടിപ്പിടിയ്ക്കാൻ വേണ്ടിയാണ് ബാർ സോപ്പ് ഉപയോഗിക്കുന്നത്. പച്ചക്കറികളിൽ ഉപയോഗിക്കുമ്പോൾ സോപ്പിന്റെ അളവ് ഇരട്ടിയാക്കുന്നത് എളുപ്പം ചെടിയിൽ പറ്റിയിരിക്കാൻ സഹായിക്കും.
ഉപയോഗിക്കുന്ന വിധം
ഒരു കിലോഗ്രാം പുകയില 15 ലിറ്റർ വെള്ളത്തിൽ ലയിപ്പിച്ച് ഉണ്ടാക്കുമ്പോൾ കീടബാധയുടെ തീവ്രതയനുസരിച്ച് 2-3 ഇരട്ടി വെള്ളം ചേർത്ത് ഉപയോഗിക്കാം. നല്ല വെയിലുള്ളപ്പോഴാണ് പുകയില കഷായവും സത്തും ചെടികളിൽ തളിയ്ക്കേണ്ടത്. നിക്കോട്ടിന്റെ വിഷവീര്യം നന്നായി പ്രകടമാവാൻ വെയിൽ ആവശ്യമാണ്.
കോട്ടയിലെ പാട്ട് (കവിത)
പുനലൂർ ബാലൻ രചിച്ച കവിതാ ഗ്രന്ധമായ കോട്ടയിലെ പാട്ട് എന്ന കൃതിക്കാണ് 1974-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളകവിതകൾ
സുനിത ദുഗ്ഗൽ
സുനിത ദുഗ്ഗൽ ഇന്ത്യയിലെ ഒരു രാഷ്ട്രീയക്കാരിയും(ബിജെപി) നടപ്പു പാർലമെന്റിൽ (ലോക്സഭാ)അംഗവും  ആണ് സിർസ നിന്നും മണ്ഡലമായ പാർലമെന്റ് മാത്രമേ  (എംപി) നിലവിൽ ഹരിയാന യിലെ ഏക സ്ത്രീ ലോകസഭാംഗം സുനിത ആണ്.
22 വർഷമായി ആദായനികുതി വകുപ്പിൽ സേവനമനുഷ്ഠിച്ചു, 2014 ൽ ഇന്ത്യൻ റവന്യൂ സർവീസിൽ (ഐആർഎസ്) നിന്ന് വിആർഎസ് എടുത്തു, ഭർത്താവ് ഹരിയാന കേഡറിലെ ഇന്ത്യൻ പോലീസ് സർവീസ് (ഐപിഎസ്) ഉദ്യോഗസ്ഥനാണ്. ഹരിയാന വിധിസഭാ തെരഞ്ഞെടുപ്പ് 2014 ൽ റാറ്റിയയിൽ നിന്ന് മത്സരിച്ചെങ്കിലും 453 വോട്ടുകൾക്ക് അവർ പരാജയപ്പെട്ടു, കാരണം അവളുടെ നല്ല വിദ്യാഭ്യാസ പശ്ചാത്തലവും ബ്യൂറോക്രാറ്റിക് പരിചയവും കാരണം ഹരിയാന ഗവൺമെന്റിന്റെ എച്ച്എസ്സിഎഫ്ഡിസി ചെയർപേഴ്‌സണായി നിയമിക്കപ്പെട്ടു.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ വർഗ്ഗം:പതിനേഴാം ലോകസഭയിലെ ഹരിയാനയിൽ നിന്നുള്ള അംഗങ്ങൾ വർഗ്ഗം:1968-ൽ ജനിച്ചവർ വർഗ്ഗം:ഏപ്രിൽ 29-ന് ജനിച്ചവർ വർഗ്ഗം:Pages with unreviewed translations
മൺറോ തുരുത്ത്
കൊല്ലം ജില്ലയിൽ അഷ്ടമുടിക്കായലിനും കല്ലടയാറിനും ഇടയിൽ സ്ഥിതിചെയ്യുന്ന ഒരു ദ്വീപസമൂഹമാണ് മൺറോ തുരുത്ത് (ഇംഗ്ലീഷ്:Monroe Island). കൊല്ലം താലൂക്കിൽചിറ്റുമല ബ്ലോക്കുപഞ്ചായത്തു പരിധിയിൽ ഉൾപ്പെടുന്ന ഒരു ഗ്രാമപഞ്ചായത്ത്‌ കൂടിയാണിത്. ഈ പ്രദേശത്തിന്റെ ആകെ വിസ്തീർണം 13.37 ച.കി.മീ. ആണ്. ഇവിടെ എത്തുന്നതിനു് റോഡ്, റെയിൽ, ജലഗതാഗത സൌകര്യങ്ങൾ ലഭ്യമാണ്. കൊല്ലം പട്ടണത്തിൽ നിന്നും റോഡുവഴി ഏകദേശം 25 കി.മീ. ദൂരമുണ്ട്. മൺറോതുരുത്ത് ഗ്രാമപഞ്ചായത്തിലെ ആകെ ജനസംഖ്യ 2011ലെ സെൻസസ് പ്രകാരം 4636 പുരുഷന്മാരും 4963 സ്ത്രീകളും അടക്കം ആകെ 9599 ആണ്. തെങ്ങും നെല്ലും മത്സ്യവുമാണ് പ്രധാന കൃഷി. തെങ്ങു കൃഷിക്കനുയോജ്യമായ മണ്ണാണ് ഇവിടെയുള്ളത്. കൃഷി, മത്സ്യബന്ധനം, കയറുപിരി, വിനോദസഞ്ചാരം എന്നിവയാണ് ഇവിടുത്തെ പ്രധാന തൊഴിൽ. തിരുവിതാംകൂർ ദിവാനായിരുന്ന കേണൽ മൺറോയുടെ സ്മരണാർഥമാണ് ദ്വീപിന് ഈ പേര് ലഭിച്ചത്. കോട്ടയത്തെചർച്ച് സൊസൈറ്റിക്ക് മതപ്രചാരണത്തിനും വിദ്യാഭ്യാസ പ്രചരണത്തിനുമായി വിട്ടുകൊടുത്തിരുന്ന ഈ പ്രദേശം പിന്നീട് റാണി സേതുലക്ഷ്മീഭായി സർക്കാരിലേക്ക് ഏറ്റെടുത്തു (1930).
സ്ഥലനാമചരിത്രം
1811നും 1815നുമിടയിൽ തിരുവിതാംകൂറിൽ ദിവാനായിരുന്ന ബ്രിട്ടീഷ് ഉദ്യോഗസ്ഥൻ കേണൽ മൺറോയുടെ പേരിൽ നിന്നുമാണ് മൺറോതുരുത്തിന് ആ പേര് ലഭിച്ചത്. ഏറെ ജനകീയനും സമർത്ഥനുമായിരുന്ന മൺറോയുടെ ബഹുമാനാർത്ഥം മൺറോ തുരുത്ത് എന്നും പിന്നീട് മണ്ട്രോത്തുരുത്ത് എന്നും ഈ സ്ഥലം അറിയപ്പെട്ടു.
ചരിത്രം
കല്ലടയാറ് അഷ്ടമുടിക്കായലുമായി സംഗമിക്കുന്ന പ്രദേശത്ത് രൂപപ്പെട്ട ചെറുദ്വീപുകളുടെ സമൂഹമാണ് മൺറോത്തുരുത്ത്. പ്രകൃതി വിഭവങ്ങളാൽ സമ്പന്നമായിരുന്നു ഈ പ്രദേശം. ഒറ്റപ്പെട്ടു കഴിഞ്ഞിരുന്ന ഒരു ദ്വീപായിരുന്നങ്കിലും സാമൂഹ്യ-രാഷ്ട്രീയ രംഗങ്ങളിലും സൌകര്യങ്ങളിലും വളരെ ശ്രദ്ധേയമായ സ്ഥാനവും ചരിത്രവും ഉളള ഒരു പ്രദേശമായിരുന്നു ഇത്. കല്ലടയാറിന്റേയും അഷ്ടമുടിക്കായലിന്റേയും ഇടയിൽ ചെറിയ ദ്വീപുകളായി കണ്ടിരുന്ന ഈ ഭൂവിഭാഗത്തെ അതിർത്തിയെന്ന പേരിലാണ് മുമ്പ് അറിയപ്പെട്ടിരുന്നത്.
പ്രാചീന ചരിത്രം
ആയിരത്തിലേറെ വർഷത്തെ പ്രാചീനത ഈ ഗ്രാമത്തിന് അവകാശപ്പെടാൻ കഴിയും. ഉണ്ണുനീലി സന്ദേശത്തിൽ ഉണ്ണുനീലിക്ക് വഴി നിർദ്ദേശിക്കുമ്പോൾ പെരുമൺ ക്ഷേത്രത്തിനു സമീപമുളള ഒറ്റക്കൽ വഴി പളളിയാതുരുത്ത് ക്ഷേത്രത്തിലെത്തി അതുവഴി കുതിര മുനമ്പ് ശിങ്കാരപ്പളളി വഴി അതിർത്തിയിൽ പുന്നലയ്ക്കൽ കിഴക്കുവശത്തുകൂടി ത്രേസ്യാമ്മ പളളി കടന്ന് വടക്കോട്ട് പോകുന്നതിന് നിർദ്ദേശിച്ചിരുന്നതായി പ്രതിപാദിച്ചിട്ടുണ്ട്. മൺറോത്തുരുത്ത് പഞ്ചായത്താഫീസ് സ്ഥിതി ചെയ്യുന്നതിന്റെ വടക്കുവശത്തുളള രണ്ടാമത്തെ പുരയിടത്തിന് പള്ളിപ്പുരയിടം എന്നാണ് ഇപ്പോഴും അറിയപ്പെടുന്നത്.
മണറോയും ചർച്ച് മിഷൻ സൊസൈറ്റിയും
വേലുത്തമ്പി ദളവയ്ക്കു ശേഷം തിരുവിതാംകൂറിലെ ദിവാനായിരുന്ന ഉമ്മിണിത്തമ്പി പൊതുവെ ജനങ്ങൾക്ക് അപ്രിയനായിരുന്നതിനാൽ റാണി ഗൌരി ലക്ഷ്മീഭായി തമ്പുരാട്ടി ഉമ്മിണിതമ്പിയെ ഉദ്യോഗത്തിൽ നിന്നും നീക്കുകയും ബ്രിട്ടീഷ് റസിഡന്റായിരുന്ന കേണൽ മൺറോയെ 1810-ൽ ദിവാനായി നിയമിക്കുകയും ചെയ്തു. 1815വരെ തിരുവിതാംകൂറിൽ ദിവാൻ പദവിയിലിരുന്ന ഇദ്ദേഹത്തിന്റെ ഭരണകാലത്ത് തിരുവിതാംകൂറിന് ഏറെ നേട്ടങ്ങൾ കൈവരിക്കാനായി. അടിമക്കച്ചവടം നിർത്തലാക്കിയതും സർക്കാർ ധനം കട്ടുമുടിക്കുന്നത് തടയാൻ ഓഡിറ്റും അക്കൌണ്ടും ഏർപെടുത്തിയതും ദേവസ്വങ്ങളുടെ ഭരണം സർക്കാർ ഏറ്റെടുത്തതും മൺറോയുടെ കാലത്താണ്.
തികഞ്ഞ ക്രിസ്ത്യൻ മതവിശ്വാസിയായിരുന്ന കേണൽ മൺറോ നിരവധി മതപാഠശാലകളും വിദ്യാഭ്യാസ സ്ഥാപനങ്ങളും രൂപീകരിച്ചു. കേണൽ മൺറോയുടെ അഭ്യർത്ഥനപ്രകാരം തിരുവിതാംകൂർ റാണി അഷ്ടമുടിക്കായലിനും കല്ലടയാറിനും മദ്ധ്യേയുളള തുരുത്ത് കോട്ടയത്തെ ചർച്ച് മിഷൻ സൊസൈറ്റിക്ക് ധനശേഖരണാർത്ഥം വിട്ടുനൽകി. ചർച്ച് സൊസൈറ്റി ഈ തുരുത്തിന് മൺറോയുടെ പേരു നൽകി. ഇവിടെ പലതരത്തിലുള്ള ഭൂപരിഷ്കരണ പരിപാടികൾ നടപ്പിലാക്കി. കല്ലടയാറിൽ മുതിരപ്പറമ്പിൽ നിന്നും വഴിപിരിഞ്ഞ് ഇടിയക്കടവുവഴി തെക്കോട്ട് പോകുന്ന പുത്തനാറ് വെട്ടിയുണ്ടാക്കി മണക്കടവിലെ കൃഷി സൌകര്യം അഭിവൃദ്ധിപ്പെടുത്തുന്നതിനുളള നടപടിയുണ്ടായത് മൺറോയുടെ കാലത്താണ്. ഈ പുത്തനാറ് വെട്ടുന്നുതിന് മുമ്പ് കിഴക്കേ കല്ലടയുടെ ഭാഗമായ കൊടുവിളയുമായി ചേർന്നിരുന്നതാണ് ഈ ഗ്രാമാംശം. ഈ പഞ്ചായത്തിലെ ഒന്നാം വാർഡായ വില്ലിമംഗലം ഇപ്പോഴും കിഴക്കേകരയിലുളള മതിരപ്പറമ്പും ചാലപ്പുറവും ചേർന്നതാണ്. കോട്ടയം ചർച്ച് മിഷൻ സൊസൈറ്റിക്ക് വിട്ടുകിട്ടിയ മൺറോതുരുത്തിനെ അവർ ചെറുഭൂമികളായി തിരിച്ച് കൃഷിക്കാർക്ക് പാട്ടത്തിന് നൽകി വൻ ആദായം കൈപ്പറ്റിക്കൊണ്ടിരുന്നു. കൃഷിക്കാർ തങ്ങളുടെ കൃഷിഭൂമി ഇടയ്ക്കിടെ കൈമാറ്റം ചെയ്തിരുന്നതിനാൽ സൊസൈറ്റിക്ക് പാട്ടം ഈടാക്കുവാൻ കൂടുതൽ കാലതാമസം നേരിടുകയും മിക്കപ്പോഴും കോടതിയുടെ സഹായം ആവശ്യമായിത്തീരുകയും ചെയ്തു. ഈ രീതി സൊസൈറ്റിയ്ക്കും കൃഷിക്കാർക്കും ഒരു പോലെ ക്ലേശകരമായിത്തീർന്നു. ഇതു മനസ്സിലാക്കിയ റാണി സേതുലക്ഷ്മീഭായി 1930-ൽ മൺറോതുരുത്തിനെ ചർച്ച് മിഷൻ സൊസൈറ്റിയിൽ നിന്നും തിരിച്ചെടുക്കുകയും കൊല്ലം താലൂക്കിലെ ഒരു പകുതി (വില്ലേജ്) ആക്കുകയും ചെയ്തു. നഷ്ടപരിഹാരമായി സർക്കാർ പ്രതിവർഷം 5,000 രൂപ സൊസൈറ്റിക്ക് കൊടുത്തുകൊളളണമെന്ന് വ്യവസ്ഥ ചെയ്യുകയും ചെയ്തു. 1962-ൽ ലോകസഭയിലെ പ്രതിപക്ഷ നേതാവായിരുന്ന എ.കെ.ഗോപാലൻ ഈ വിഷയം പാർലമെന്റിൽ ഉന്നയിക്കുകയും തുടർന്ന് അന്നത്തെ പ്രധാനമന്ത്രിയായിരുന്ന ജവഹർലാൽ നെഹ്രു ഈ കപ്പം നിർത്തലാക്കുകയും ചെയ്തു. ചുറ്റുമുളള കരകളുമായി ബന്ധപ്പെടാതെ ഒറ്റപ്പെട്ടു കിടന്നിരുന്ന ഈ ദ്വീപിനെ ഈ പ്രദേശത്തിന്റെ കിഴക്കുഭാഗത്ത് ഇടിയെക്കടവിൽ ഒരു പാലം നിർമ്മിച്ച് കരയുമായി ബന്ധിപ്പിച്ചത് റ്റി.കെ.ദിവാകരൻ മന്ത്രിയായിരുന്ന കാലത്താണ്.
ഡച്ച് പള്ളി
1878ൽ ഡച്ചുകാർ ഇവിടെ ഒരു പള്ളി സ്ഥാപിച്ചു. കേരളത്തിലെ ഏറ്റവും പുരാതനമായ പള്ളികളിൽ ഒന്നായി ഈ ഡച്ച് പള്ളി അറിയപ്പെടുന്നു. ഡച്ച്-കേരളീയ വാസ്തു നിർമ്മാണ ശൈലിയുടെ ഉത്തമ ഉദാഹരണമായി ഇപ്പോഴും ഈ പള്ളി അഷ്ടമുടിക്കായലിന്റെ മനോഹരമായ തീരത്തു സ്ഥിതിചെയ്യുന്നു.
പഞ്ചായത്ത് രൂപീകരണം
1953-ലാണ് മറോതുരുത്ത് പഞ്ചായത്ത് നിലവിൽ വന്നത്. ഭൂമിശാസ്ത്രപരവും ചരിത്രപരവുമായ പ്രത്യേകതകളും അന്നത്തെ വകുപ്പു മന്ത്രിയായിരുന്ന സി.കേശവന്റെ പ്രത്യേക താല്പര്യവുമാണ്, ജനസംഖ്യയിൽ കുറവായിട്ടുകൂടി ഈ പ്രദേശത്തെ ഒരു പഞ്ചായത്തായി രൂപീകരിക്കുവാൻ കാരണമായത്. 1953 ൽ നടന്ന ഒന്നാമത് തെരഞ്ഞെടുപ്പിലൂടെ ഗോപാല പിളള ഈ പഞ്ചായത്തിലെ ഒന്നാമത്തെ പ്രസിഡന്റായി.
ഭൂമിശാസ്ത്രം
കൊല്ലം ജില്ലയുടെ തീരപ്രദേശത്ത് അഷ്ടമുടിക്കായലിനും കല്ലടയാറിനും ഇടയിൽ സ്ഥിതിചെയ്യുന്ന ദ്വീപസമൂഹമാണ് മൺറോത്തുരുത്ത്. കല്ലടയാരിന്റെ ഡെൽറ്റാ പ്രദേശമായ ഇവിടെ ചെറുതും വലുതുമായ അനവധി തുരുത്തുകൾ ഉണ്ട്. 13.37 ച.കി.മി വിസ്തർണമുള്ള മൺറോത്തുരുത്ത് പഞ്ചായത്തിന്റെ അതിരുകൾ വടക്കുകിഴക്കു ഭാഗത്ത് കിഴക്കേക്കല്ലട പഞ്ചായത്തും കിഴക്കുഭാഗത്ത് പേരയം പഞ്ചായത്തും, തെക്കുഭാഗത്ത് പെരിനാട് പഞ്ചായത്തും, തെക്കുപടിഞ്ഞാറു ഭാഗത്ത് തെക്കുംഭാഗം പഞ്ചായത്തും, പടിഞ്ഞാറുഭാഗത്ത് തേവലക്കര പഞ്ചായത്തും, വടക്കുഭാഗത്ത് പടിഞ്ഞാറേ കല്ലട പഞ്ചായത്തുമാണ്..
കൃഷി
ഭക്ഷ്യവിളകളും നാണ്യവിളകളും ഒരു കാലത്ത് സമൃദ്ധമായി ഈ പ്രദേശത്ത് കൃഷി ചെയ്തിരുന്നു. തെങ്ങ്, നെല്ല്, ഗ്രാമ്പൂ, കൊക്കോ, കിഴങ്ങുവർഗ്ഗങ്ങൾ, മത്സ്യം എന്നിവയായിരുന്നു പ്രധാന കൃഷിയിനങ്ങങ്ങൾ. കല്ലടയാറിൽ നിന്നും ഒഴുകിവരുന്ന ജലം, കടലിൽനിന്നുള്ള ഓരുജലത്തെ പ്രധിരോധിച്ചിരുന്നു. മഴക്കാലത്ത് ആറിൽ നിന്നും ഒഴുകി വന്നു നിക്ഷേപിക്കപ്പെടുന്ന എക്കൽമണ്ണ് കൃഷിക്ക് ആവശ്യമായ പോഷകങ്ങൾ പ്രധാനം ചെയ്തു. കായലിൽനിന്നും ചേറ് കുത്തിയെടുത്ത് വരമ്പുകളുണ്ടാക്കി അതിൽ തെങ്ങ് കൃഷിചെയ്യുന്ന രീതി ഇവിടെ വ്യാപകമായുണ്ടായിരുന്നു. എന്നാൽ അണക്കെട്ടുമൂലം കല്ലടയാറ്റിൽ നിന്നുള്ള ശൂദ്ധജലത്തിന്റെ ഒഴിക്കു കുറഞ്ഞതും, വേനൽ കാലത്ത് ഇതു തീരെ ഇല്ലാതായതും തുരുത്തിൽ ഓരുജലം കയറുന്നതിനും കൃഷിനാശത്തിനും കാരണമായി.
ജൈവവൈവിദ്ധ്യം
കല്ലടയാറും അഷ്ടമുടിക്കായലും സംജോജിക്കുന്ന ഡെൽറ്റാ പ്രദേശം എന്ന നിലയിൽ പ്രാധാന്യമർഹിക്കുന്ന ജൈവ വൈലിദ്ധ്യ പ്രദേശണാണ് മൺറോ തുരുത്ത്.
മുങ്ങിപ്പോകൽ ഭീഷണി
പരപ്പാർ ഡാമിന്റെ നിർമ്മാണശേഷം കല്ലടയാറിന്റെ ഒഴുക്കു നിലയ്ക്കുകയും കായലിൽ നിന്നുള്ള ഓരുജലം കയറി നെൽകൃഷി ഏതാണ്ട് പൂർണ്ണമായും നശിക്കുകയും ചെയ്തു. അമിത ലവണവും ജവവിതാനം ഉയർന്നതും മൂലം താഴ്നപ്രദേശങ്ങളിലെ തെങ്ങുകൃഷിയും നശിപ്പിക്കപ്പെട്ടു. ഈ പ്രദേശം നിലവിൽ മുങ്ങിപ്പോകൽ ഭീഷണിയിലാണ്.
വിനോദസഞ്ചാരം
കൊല്ലം ജില്ലയിലെ പ്രധാന വിനോദസഞ്ചാര കേന്ദ്രമാണ് മൺറോത്തുരുത്ത്.
അവലംബം
വർഗ്ഗം:കേരളത്തിലെ ദ്വീപുകൾ വർഗ്ഗം:കൊല്ലം ജില്ലയിലെ ഗ്രാമങ്ങൾ വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:ഇന്ത്യയിലെ നദീജന്യ ദ്വീപുകൾ വർഗ്ഗം:അടിമത്തം കേരളത്തിൽ
മർക്കടശലഭം
നീല ശലഭങ്ങൾ എന്ന് കുടുംബത്തിൽ പെടുന്ന ഒരു ശലഭമാണ് മർക്കടശലഭം. Apefly എന്നാണ് ആംഗലത്തിലെ പേർ.
ലാർവയായിരിക്കുമ്പോൽ മാംസം ഭക്ഷിക്കുന്ന കേരളത്തിലെ ഏക പൂമ്പാറ്റയാണ് മർക്കടശലഭം (Spalgis epius). ലാർവകൾക്ക് കുരങ്ങിന്റെ രൂപമുള്ളതുകൊണ്ടാണ് മർക്കടശലഭം എന്ന പേര് ലഭിച്ചത്. വളരെ അപൂർവ്വമായ ശലഭമാണിത്.
ചിറകിന്റെ മദ്ധ്യഭാഗത്തായി ചതുരാകൃതിയിൽ ചെറിയ വെളുത്ത പൊട്ടുകളുണ്ടാവും. ഇതാണ് ഇവയെ തിരിച്ചറിയാൻ സഹായിക്കുന്നത്. ചിറകിനടിവശം വെളുത്ത ചാരനിറമാണ്. ചിറകിൽ നേരിയ തവിട്ടുനിറത്തിലുള്ള വളഞ്ഞ വരകളും ഉണ്ടാവും.
മർക്കടശലഭം മുട്ടയിടുന്നത് മീലി മൂട്ട, ശല്ക്കപ്രാണി എന്നിവയുടെ ശരീരത്തിലാണ്. മുട്ടവിരിഞ്ഞ് പുറത്ത് വരുന്ന കുഞ്ഞുലാർവകൾ ഈ പ്രാണിയെ ഭക്ഷണമാക്കുന്നു. ദിവസങ്ങൾക്കൊണ്ട് ഏതാനും പ്രാണിയെ ഇവ ഭക്ഷിയ്ക്കും.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
മരുതിമല
കൊല്ലം ജില്ലയിലെ കൊട്ടാരക്കര താലൂക്കിൽ വെളിയം ഗ്രാമപഞ്ചായത്തിൽ 300 ഓളം ഏക്കർ സ്ഥലത്ത് ഭൂനിരപ്പിൽ നിന്നും ആയിരത്തോളം അടി ഉയരത്തിൽ സിഥിതിചെയ്യുന്ന പാറക്കൂട്ടങ്ങളോടുകൂടിയ ഒരു മലനിരപ്പാണ് മുട്ടറ മരുതിമല എന്ന പേരിലറിയപ്പെടുന്നത്. വെളിയം ഗ്രാമപഞ്ചായത്തിന്റെ വടക്കുപടിഞ്ഞാറ് അതിർത്തിയായി ഈ പ്രദേശം നിലകൊള്ളുന്നു. അത്യപൂർവ്വങ്ങളായ സസ്യങ്ങളും പക്ഷിമൃഗാദികളും തിങ്ങിനിറഞ്ഞിരിക്കുന്ന ഒരു പ്രദേശം കൂടിയാണിത്. ഈ പ്രദേശം കേരള സർക്കാർ ടൂറിസം വിജ്ഞാപനത്തിൽ ഉൾപ്പെടുത്തി വിപുലപ്പെടുത്തുന്നതിനുള്ള നടപടികൾ തുടർന്നുവരികയാണ്.
ഇക്കോടൂറിസം പദ്ധതി
20 വർഷത്തേയ്ക്ക് പാട്ടത്തിനെടുത്താണ് വെളിയം പഞ്ചായത്ത് ടൂറിസം പ്രവർത്തനങ്ങൾ വിപുലപ്പെടുത്തുക. ഇതിനായി സംസ്ഥാനസർക്കാർ 36 ലക്ഷം രൂപയാണ് അനുവദിച്ചിരിക്കുന്നത്. 38 ഏക്കർ വരുന്ന മരുതിമല ടൂറിസം പദ്ധതി നടപ്പാക്കുന്നതിന് വെളിയം ഗ്രാമപഞ്ചായത്തിന് നൽകാൻ തീരുമാനിച്ചു. 2007 ൽ കേരളത്തിലെ അന്നത്തെ വനംവകുപ്പ് മന്ത്രി ബിനോയ് വിശ്വം വനേതരപ്രദേശത്തെ ആദ്യ ഹരിതവനപദ്ധതി ഉദ്ഘാടനം ചെയ്തു. 2010 ആഗസ്റ്റിൽ അന്നത്തെ ടൂറിസം വകുപ്പ് മന്ത്രി കോടിയേരി ബാലകൃഷ്ണൻ മുട്ടറയിലെത്തി മരുതിമല ഇക്കോടൂറിസം പദ്ധതി ഉദ്ഘാടനം ചെയ്തു.
പ്രത്യേകതകൾ
ദർഭപ്പുല്ലുകൾ ഇവിടെ സമൃദ്ധിയായി വളരുന്നു. പാറപ്പുറത്ത് അരയടി വ്യാസത്തിൽ കാണപ്പെടുന്ന ഒരു നീരുറവയുണ്ട്. സ്ഥിരമായി ഓണനാളുകളിൽ ഇവിടെത്തെ വാനരൻമാർക്ക് നാട്ടുകാരുടേയും പ്രകൃതിസ്നേഹികളുടേയും വകയായി ഓണസദ്യ നൽകിവരുന്നു. 39 ഏക്കർ 15 സെന്റ് സ്ഥലമാണ് പദ്ധതിപ്രദേശത്തുള്ളത്.
അവലംബം
ലഘുചിത്രം|Upcoming tourist spot in kollam വർഗ്ഗം:കേരളത്തിലെ പർവ്വതങ്ങൾ
ഗിരീഷ് കർണാഡ്
കന്നട ഭാഷയിലെ പ്രശസ്തനായ എഴുത്തുകാരനും നാടകകൃത്തും നടനും ചലച്ചിത്രസംവിധായകനും, റോഡ്സ് സ്കോളറും ടെലിവിഷൻ അവതാരകനുമായിരുന്നു ഗിരീ‍ഷ് കർണാഡ് (കന്നട:ಗಿರೀಶ್ ಕಾರ್ನಾಡ್) (1938 മേയ് 19 - 2019 ജൂൺ 10). 1998ൽ അദ്ദേഹത്തിന് സാഹിത്യത്തിനുള്ള ഇന്ത്യയിലെ പരമോന്നത ബഹുമതിയായ ജ്ഞാനപീഠപുരസ്കാരം ലഭിച്ചു. ജ്ഞാനപീഠം ലഭിച്ച ഏഴു കന്നഡിഗരിൽ ഒരാളാണ് ഗിരീഷ് കർണാഡ്. തെന്നിന്ത്യൻ സിനിമയിലും ബോളിവുഡിലും പ്രവർത്തിച്ചിട്ടുണ്ട്. 1960കളിൽ നാടകകൃത്തെന്ന നിലയിലുള്ള അദ്ദേഹത്തിൻറെ ഉയർച്ച കന്നഡയിലുള്ള ആധുനിക ഇന്ത്യൻ നാടകവേദിയുടെ ചരിത്രം കൂടിയാണ്. ബംഗാളിയിൽ ബാദൽ സർക്കാരിനും മറാത്തിയിൽ വിജയ് തെണ്ടുൽക്കർക്കും ഹിന്ദിയിൽ മോഹൻ രാകേഷിനും ഒപ്പമായിരുന്നു ഇത്.
നാല് ദശകക്കാലം കർണാട് നാടകരംഗത്ത് പ്രവർത്തിച്ചു. സമകാലീന സംഭവങ്ങളെ അഭിസംബോധന ചെയ്യുന്നതിനായി അദ്ദേഹം ചരിത്രത്തേയും പുരാണങ്ങളെയും പ്രയോജനപ്പെടുത്തി. അദ്ദേഹം തൻറെ നാടകങ്ങൾ സ്വയം ഇംഗ്ലീഷിലേക്ക് വിവർത്തനം ചെയ്തു. അവ ഏറെ ശ്രദ്ധ പിടിച്ചുപറ്റുകയും ചെയ്തു. അദ്ദേഹത്തിൻറെ നാടകങ്ങൾ മറ്റ് ഇന്ത്യൻ ഭാ,കളിലേയ്ക്കും വിവർത്തനം ചെയ്തിട്ടുണ്ട്. ഇബ്രാഹിം അൽക്കാസി, ബി. വി. കാരന്ത്, അലക് പദംസി, പ്രസന്ന, അരവിന്ദ് ഗൗർ, സത്യദേവ് ദുബെ, വിജയ മേത്ത, ശ്യാമാനന്ദ് ജലൻ, അമൽ അല്ലാന, സഫർ മൊഹിയുദ്ദീൻ തുടങ്ങിയ പ്രശസ്ത സംവിധായകരാണ് അവ സംവിധാനം ചെയ്തത്. കന്നഡ, ഹിന്ദി സിനിമാ രംഗങ്ങളിൽ നടനായും സംവിധായകനായും തിരക്കഥാകൃത്തായും സജീവമായിരുന്ന അദ്ദേഹം അവാർഡുകളും നേടിയിട്ടുണ്ട്. പദ്മശ്രീ, പദ്മഭൂഷൺ പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്. കന്നഡയിലെ മികച്ച സംവിധായകൻ, മികച്ച തിരക്കഥാകൃത്ത് എന്നിവയ്ക്കുള്ള ഫിലിം ഫെയർ അവാർഡുകളും അദ്ദേഹത്തിന് ലഭിച്ചിട്ടുണ്ട്. 1991ൽ ദൂരദർശനിൽ സംപ്രേക്ളണം ചെയ്ത "ടേണിംഗ് പോയിൻറ്" എന്ന സയൻസ് മാഗസിൻ പരിപാടിയുടെ അവതാരകനുമായിരുന്നു കർണാഡ്.
ആദ്യകാല ജീവിതം വിദ്യാഭ്യാസം, തൊഴിൽ
1938 മെയ് 19-ന് മഹാരാഷ്ട്രയിലെ മാഥേരാനിൽ ജനിച്ചു. . അദ്ദേഹത്തിൻറെ അമ്മ കൃഷ്ണാബായി ചെറുപ്പത്തിൽ തന്നെ വിധവയായി. അവർക്ക് ഒരു മകനുണ്ടായിരുന്നു. നഴ്സാകുന്നതിനുള്ള പരിശീലനത്തിനിടെ ബോംബേ മെഡിക്കൽ സർവീസിലെ ഡോ. രഘുനാഥ് കർണാഡുമായി അവർ കണ്ടുമുട്ടി. എന്നാൽ അന്നത്തെ സമൂഹം വിധവാ വിവാഹത്തിനെതിരായ നിലപാട് സ്വീകരിച്ചിരുന്നതു കാരണം അഞ്ച് വർഷത്തോളം അവർക്ക് വിവാഹിതരാകാൻ കഴിഞ്ഞില്ല. ഒടുവിൽ ആര്യസമാജത്തിൻറെ ആഭിമുഖ്യത്തിലാണ് അവരുടെ വിവാഹം നടന്നത്. ആ ദമ്പതികളുടെ നാല് മക്കളിൽ മൂന്നാമനായിരുന്നു ഗിരീഷ്.
അദ്ദേഹത്തിൻറെ ആദ്യകാല വിദ്യാഭ്യാസം മറാത്തിയിലായിരുന്നു. 1958-ൽ കർണാഡ് ധർവാഡിലെ കർണാടക് ആർട്സ് കോളേജിൽ നിന്ന് (കർണാടക സർവകലാശാല) ഗണിതത്തിലും സ്റ്റാറ്റിസ്റ്റിക്സിലും ബിരുദം നേടി. 1960-63വരെ  ഓക്സ്ഫഡ് യൂണിവർസിറ്റിയിൽ റോഡ്‌സ് സ്‌കോളർ ആയിരുന്നു. അപ്പോഴാണ് ഫിലോസഫി, പൊളിറ്റിക്കൽ സയൻസ് ഇകണോമിക്സ് എന്നിവ ഐഛികവിഷയങ്ങളായെടുത്ത് എംഎ വിരുദം നേടിയത്. 1963-ൽ ഓക്‌സ്‌ഫെഡ് യൂനിയൻ എന്ന സംഘടനയുടെ പ്രസിഡണ്ടായി തെരഞ്ഞെടുക്കപ്പെട്ടു.
1963-70 കാലത്ത് അദ്ദേഹം മദിരാശിയിലെ ഓക്‌സ്‌ഫെഡ് യൂനിവഴ്സിറ്റി പ്രസ്സിന്റെ മാനേജരായി പ്രവർത്തിച്ചു. 1970ൽ ജോലി രാജി വച്ച് അദ്ദേഹം പൂർണ്ണസമയ എഴുത്തുകാരനായി. 1987-88ൽ അദ്ദേഹം യൂണിവേഴ്സിറ്റി ഒഫ് ചിക്കാഗോയിൽ വിസിറ്റിംഗ് പ്രൊഫസറായും ഫുൾബ്രൈറ്റ് പ്ലേറൈറ്റ്-ഇൻ-റസിഡൻസ് ആയും പ്രവർത്തിച്ചു.
സാഹിത്യം
ചെറുപ്പകാലത്ത് തന്നെ അദ്ദേഹം കർണാടകയിലെ സഞ്ചരിക്കുന്ന നാടകവേദിയായ നാടകമണ്ഡലിയുമായി പരിചയപ്പെട്ടു. തൻറെ ഗ്രാമത്തിലെ നാടകസമ്പ്രദായമായ യക്ഷഗാനത്തിൻറെ ആരാധകനുമായിരുന്നു ബാലനായ ഗിരീഷ്. ചെന്നൈയിൽ ജോലി ചെയ്യുന്ന കാലത്ത് അദ്ദേഹം ദ മദ്രാസ് പ്ലേയേഴ്സ് എന്ന അമച്വർ തിയേറ്റർ ഗ്രൂപ്പുമായി ബന്ധപ്പെട്ടു. ചിക്കാഗോയിലായിരുന്ന കാലത്ത് അദ്ദേഹം തന്നെ ഇംഗ്ലീഷിലേക്ക് പരിഭാഷപ്പെടുത്തിയ നാഗമണ്ഡല എന്ന സ്വന്തം നാടകത്തിൻറെ ഗ്ലോബൽ പ്രിമിയർ മിന്നെപോളിസിലെ ഗുത്രീ തിയേറ്ററിൽ നടന്നു.
കർണാഡ് നാടകങ്ങളെഴുതാൻ തുടങ്ങുന്ന കാലത്ത് കന്നഡ സാഹിത്യം പാശ്ചാത്യ സാഹിത്യത്തിലെ നവോത്ഥാനത്തിൻറെ സ്വാധീനവലയത്തിലായിരുന്നു. തദ്ദേശ സംസ്കാരത്തിന് തികച്ചും അന്യമായ വിഷയങ്ങളാണ് എഴുത്തുകാർ തെരഞ്ഞെടുത്തിരുന്നത്. 1951ൽ പ്രസിദ്ധീകരിച്ച സി. രാജഗോപാലാചാരിയുടെ മഹാഭാരതം അദ്ദേഹത്തിൽ വലിയ സ്വാധീനം ചെലുത്തി. 1950കളുടെ മദ്ധ്യത്തിലുള്ള ഒരു ദിവസം മഹാഭാരതത്തിലെ കഥാപാത്രങ്ങൾ തന്നോട് കന്നടയിൽ സംസാരിക്കുന്നതായി അദ്ദേഹത്തിന് തോന്നി. "അവർ സംസാരിക്കുന്നത് എനിക്ക് എൻറെ ചെവി കൊണ്ട് കേൾക്കാമായിരുന്നു..... ഞാൻ വെറും ഒരു കേട്ടെഴുത്തുകാരൻ മാത്രമായിരുന്നു" എന്ന് അദ്ദേഹം പിൽക്കാലത്ത് ഒരു അഭിമുഖത്തിൽ പറയുകയുണ്ടായി. 1961ലാണ് യയാതി പ്രസിദ്ധീകരിച്ചത്. അന്നദ്ദേഹത്തിന് 23 വയസ്സായിരുന്നു. പാണ്ഡവരുടെ പൂർവികരിൽ ഒരാളായ യയാതി രാജാവിൻറെ കഥയായിരുന്നു അത്. യയാതിയുടെ അവിഹിതബന്ധങ്ങളിൽ കുപിതനായ ഗുരു, യയാതിക്ക് അകാലവാർദ്ധക്യമുണ്ടാകട്ടെ എന്ന് ശപിച്ചു. യയാതി തൻറെ മക്കളോട് തൻറെ വാർദ്ധക്യം ഏറ്റെടുക്കാൻ അപേക്ഷിച്ചു. അവരിൽ ഒരാൾ അത് ചെവിക്കൊണ്ടു. മഹാഭാരതത്തിലെ കഥാപാത്രങ്ങളെ ഉപയോഗിച്ച് സമകാലികജീവിതത്തിലെ വൈരുദ്ധ്യങ്ങളെ തുറന്നുകാട്ടുകയാണ് അദ്ദേഹം ചെയ്തത്. വൻവിജയമായ ഈ നാടകം മറ്റ് ഇന്ത്യൻ ഭാഷകളിലും തർജമ ചെയ്യപ്പെട്ടു.
ചരിത്രത്തിൽ നിന്നും പുരാണങ്ങളിൽ നിന്നും ഊർജ്ജം ഉൾക്കൊണ്ട അദ്ദേഹം സമകാലീനമായ കഥാസന്ദർഭങ്ങൾക്കായി അവയെ ഉപയോഗപ്പെടുത്തി. മാനസികവും തത്ത്വശാസ്ത്രപരവുമായ സംഘർഷങ്ങൾ അഭിമുഖീകരിക്കുന്ന കഥാപാത്രങ്ങളിലൂടെ അദ്ദേഹം ആധുനിക മനുഷ്യൻറെ അസ്തിത്വ വ്യഥകളെ ആവിഷ്കരിച്ചു. 14-ാം നൂറ്റാണ്ടിൽ ദില്ലിയുടെ സുൽത്താനായിരുന്ന മുഹമ്മദ് ബിൻ തുഗ്ലക്കിനെപ്പറ്റിയുള്ള തുഗ്ലക്ക് (1964) ആയിരുന്നു അദ്ദേഹത്തിൻറെ അടുത്ത നാടകം. അഭ്യുദയകാംക്ഷയുടെ ആദർശാത്മകതയിൽ ആരംഭിക്കുകയും മോഹഭംഗത്തിൽ അവസാനിക്കുകയും ചെയ്ത നെഹ്രു യുഗത്തെയാണ് അദ്ദേഹം ഭംഗ്യന്തരേണ അതിലൂടെ ചിത്രീകരിച്ചത്. ഈ നാടകം 26കാരനായ കർണാഡിനെ രാജ്യത്തെ നാടകകൃത്തുക്കളുടെ മുൻനിരയിൽ എത്തിച്ചു. ഈ നാടകം ഇബ്രാഹിം അൽകാസി സംവിധാനം ചെയ്ത് നാഷണൽ സ്കൂൾ‌ ഒഫ് ഡ്രാമ അവതരിപ്പിച്ചു. മനോഹർ സിംഗാണ് സപൽത്താൻറെ വേഷം അവതരിപ്പിച്ചത്. 1982ൽ ഫെസ്റ്റിവൽ ഒഫ് ഇന്ത്യയുടെ ഭാഗമായി ഈ നാടകം ലണ്ടനിൽ നാഷണൽ സ്കൂൾ ഒഫ് ഡ്രാമ അവതരിപ്പിക്കുകയുണ്ടായി.
എ. കെ. രാമാനുജൻ പറഞ്ഞ ഒരു നാടോടിക്കഥയിൽ നിന്ന് പ്രചോദനം ഉൾക്കൊണ്ട് കർണാഡ് രചിച്ച നാഗമണ്ഡല (1988) എന്ന കൃതിക്ക് മികച്ച സർഗസൃഷ്ടിക്കുള്ള കർണാടക സാഹിത്യ അക്കാദമി അവാർഡ് ലഭിക്കുകയുണ്ടായി. മിനിയാപോളിസിലെ ഗുത്രീ തിയേറ്ററിൻറെ 30-ാം വാർഷികത്തോടനുബന്ധിച്ച് ഈ നാടകം ജെ. ഗാർലാൻഡ് റൈറ്റ് സംവിധാനം ചെയ്ത് അവതരിപ്പിക്കുകയുണ്ടായി. ഈ തിയേറ്ററിൻറെ അഭ്യർത്ഥന അനുസരിച്ചാണ് അദ്ദേഹം പിൽക്കാലത്ത് അഗ്നി മത്തു മളൈ (അഗ്നിയും മഴയും) എന്ന നാടകം രചിച്ചത്. എന്നാൽ അതിനു മുമ്പ് തന്നെ അദ്ദേഹം തലെദണ്ഡ (1990) എന്ന നാടകം രചിച്ചിരുന്നു. 12-ാം നൂറ്റാണ്ടിൽ കർണാടകയിൽ പ്രചരിച്ച വീരശൈവിസത്തെ ആധാരമാക്കിയുള്ളതായിരുന്നു ഈ രചന. സമകാലീന സംഭവങ്ങളെ തുറന്നുകാട്ടാനാണ് അദ്ദേഹം അത് ഉപയോഗിച്ചത്.
സിനിമ
സംസ്കാര (1970) എന്ന ചിത്രത്തിന്റെ തിരക്കഥാകൃത്തും പ്രധാനനടനുമായി സിനിമാരംഗത്തു പ്രവേശിച്ചു. യു. ആർ അനന്തമൂർത്തിയുടെ നോവലിനെ ആധാരമാക്കിയുള്ള ഈ സിനിമ പട്ടാഭിരാമ റെഡ്ഡിയാണ് സംവിധാനം ചെയ്തത്. മികച്ച ചിത്രത്തിനുള്ള പ്രസിഡൻറിൻ അവാർഡ് ലഭിച്ച് ആദ്യത്തെ കന്നഡ ചിത്രം കൂടിയാണിത്.
സംവിധാനം ചെയ്ത ആദ്യചിത്രം വംശവൃക്ഷ (1971). എസ്. എൽ. ഭൈരപ്പയുടെ നോവലിനെ ആസ്പദമാക്കിയാണ് ഈ സിനിമ എടുത്തത്. ഈ സിനിമയിലൂടെ അദ്ദേഹം മികച്ച സംവിധായകനുള്ള ദേശീയ അവാർഡ് സഹസംവിധായകനായ ബി. വി. കാരന്തിനൊപ്പം പങ്കിട്ടു.
തുടർന്ന് ഹിന്ദി സിനിമാവേദിയിൽ ബെനഗലിനോടൊപ്പം പ്രവർത്തിച്ചു. നിഷാന്ത് (1975), കലിയുഗ് (1980), മന്ഥൻ (1976), സ്വാമി (1977), പുകാർ (2000) എന്നിവ അദ്ദേഹം അഭിനയിച്ച ഹിന്ദി ചിത്രങ്ങളാണ്. പിന്നീട് സിനിമയിലും ടെലിവിഷനിലും ഒട്ടേറെ ചിത്രങ്ങളിൽ അഭിനയിച്ചു. ശശികപൂറിനുവേണ്ടി ഉത്സവ് എന്ന പേരിൽ വമ്പിച്ച മുതൽ മുടക്കുള്ള ചിത്രം നിർമിച്ചു. നാഗേഷ് കുകുനൂരിൻറെ ഇക്ബാൽ (2005) തുടങ്ങി ധാരാളം ചിത്രങ്ങളിൽ അദ്ദേഹം അഭിനയിച്ചു. ഈ ചിത്രത്തിലെ ക്രിക്കറ്റ് കോച്ചിൻറെ വേഷം ഏറെ നിരൂപകശ്രദ്ധ പിടിച്ചുപറ്റി. ഡോർ (2006), 8X10 തസ്വീർ (2009), ആശായേം (2010) എന്നീ ചിത്രങ്ങൾ പിറകെ വന്നു. യാഷ് രാജ് ഫിലിംസിൻറെ ഏക് ഥാ ടൈഗർ (2012), ടൈഗർ സിന്ദാ ഹെ (2017) എന്നീ ചിത്രങ്ങളിൽ പ്രധാന റോളുകളിൽ അഭിനയിച്ചു.
ധാരാളം ഡോക്യുമെൻററികളും കർണാഡിൻറേതായുണ്ട്. കന്നഡ കവി ഡി. ആർ. ബെന്ദ്രെയെപ്പറ്റിയുള്ള ചിത്രം (1972), കനകദാസ, പുരന്ദരദാസ എന്നീ മദ്ധ്യകാല ഭക്തകവികളെപ്പറ്റിയുള്ള കനക-പുരന്ദര (ഇംഗ്ലീഷ്, 1988), സൂഫിസത്തേയും ഭക്തിപ്രസ്ഥാനത്തേയും പറ്റിയുള്ള ലാംപ് ഇൻ ദ നിഷ് (ഇംഗ്ലീഷ്, 1989) എന്നിവ ഇതിൽ ഉൾപ്പെടുന്നു. അദ്ദേഹത്തിൻറെ സിനിമകളും ഡോക്യുമെൻററികളും ധാരാളം ദേശീയ, അന്തർദേശീയ പുരസ്കാരങ്ങൾ നേടിയിട്ടുണ്ട്.
കർണ്ണാടക സ്റ്റേറ്റ് നാടക അക്കാദമി (1976-78) കേന്ദ്ര സംഗീതനാടക അക്കാദമി (1988-93) എന്നിവയുടെ അധ്യക്ഷസ്ഥാനം വഹിച്ചു. ഗിരീഷിന്റെ ഏറ്റവും വിഖ്യാതമായ കാട് എന്ന ചിത്രം ബനഗലിനോടൊപ്പം നവഭാരതത്തിലെ പുതിയ ഗ്രാമീണ ജീവിത ചിത്രീകരണ ശൈലി പിൻതുടർന്നു. അകിര കുറൊസാവയിൽ നിന്ന് പ്രചോദനമുൾക്കൊണ്ട് ഒംദാനൊംദു കാലദല്ലി എന്ന ആയോധനകലയ്ക്ക് പ്രാധാന്യം നല്കുന്ന മറ്റൊരു ചിത്രവും നിർമ്മിക്കുകയുണ്ടായി. സ്വന്തം ചിത്രങ്ങൾക്കൊപ്പം തിരക്കഥയെഴുതുകയും ചെയ്തു.
ആർ. കെ. നാരായണൻറെ നോവലിനെ ആസ്പദമാക്കിയുള്ള മാൽഗുഡി ഡേയ്സ് (1986-87) എന്ന ടെലിവിഷൻ സീരിയലിൽ അദ്ദേഹം സ്വാമിയുടെ അച്ഛനായി വേഷമിട്ടു. 1990കളുടെ തുടക്കത്തിൽ ദൂരദർശനിലെ ടേണിംഗ് പോയിൻറ് എന്ന സയൻസ് മാഗസിനിൽ അദ്ദേഹം അവതാരകനായിരുന്നു.
മറ്റ് പ്രവർത്തനങ്ങൾ
ഇന്ത്യയുടെ മുൻ പ്രസിഡൻറ് എ.പി.ജെ. അബ്ദുൾ കലാമിൻറെ ആത്മകഥയായ അഗ്നിച്ചിറകുകൾ ഓഡിയോബുക്ക് രൂപത്തിൽ ചർക്ക ഓഡിയോബുക്സ് പുറത്തിറക്കിയപ്പോൾ അതിന് ശബ്ദം നൽകിയത് കർണാഡ് ആയിരുന്നു.
സിനിമക്ക്
ദേശീയ അവാർഡുകൾ
ഫിലിം ഫെയർ അവാർഡ് സൗത്ത്
ഫിലിം ഫെയർ അവാർഡ് ഹിന്ദി
കർണാടക സംസ്ഥാന ഫിലിം അവാർഡ്
വിവാദങ്ങൾ
2012ൽ മുംബൈയിൽ നടന്ന ടാറ്റാ ലിറ്റററി ഫെസ്റ്റിവലിൽ നാടകരംഗത്തെ തൻറെ ജീവിതത്തെപ്പറ്റി ഒരു പ്രഭാഷണം നടത്താൻ കർണാഡ് ക്ഷണിക്കപ്പെട്ടിരുന്നു. എന്നാൽ ആ വിഷയത്തെപ്പറ്റി സംസാരിക്കാതെ അദ്ദേഹം ഇന്ത്യൻ മുസ്ലീങ്ങൾക്കെതിരെയുള്ള വി.എസ് നയ്പ്പാളിൻറെ നിലപാടിനോട് പ്രതികരിക്കുകയാണുണ്ടായത്. നേരത്തേ ഈ ഫെസ്റ്റിവലിൽ നെയ്പ്പാളിന് ലൈഫ് ടൈം അച്ചീവ്മെൻറ് അവാർഡ് സമ്മാനിച്ചിരുന്നു. നെയ്പ്പാളിനെ ആദരിച്ചതിനെയും കർണാഡ് വിമർശിച്ചു.
ആ സമ്മേളനത്തിലെ സദസ്യർക്ക് കർണാഡിൻറെ പ്രസംഗത്തെ പറ്റി വിവിധ അഭിപ്രായങ്ങളാണുണ്ടായിരുന്നത്. സംഘാടകനായ അനിൽ ധർക്കറിനെ പോലെ ചിലർ വിവാദങ്ങളില്ലാത്ത രീതിയിൽ പ്രഭാഷണത്തെ തിരിച്ചുവിടാൻ ശ്രമിച്ചു. ചിലർ ആ പ്രഭാഷണത്തിന് പിന്നിലെ ഗവേഷണത്തേയും യുക്തിഭദ്രതയേയും പ്രകീർത്തിച്ചു. എന്നാൽ ഇതെല്ലാം ആ പ്രഭാഷണം ഉയർത്തിയ വിവാദത്തിൽ മറഞ്ഞുപോയി.
ഇത് കഴിഞ്ഞ് ആഴ്ചകൾക്കകം കർണാട് മറ്റൊരു വിവാദത്തിൽ ചെന്നുപെട്ടു. രബീന്ദ്രനാഥ ടാഗോർ ൊരു രണ്ടാം കിട നാടകകൃത്താണെന്ന പ്രസ്താവന ന്ടത്തിക്കൊണ്ടായിരുന്നു ഇത്.
2015 നവംബറിൽ ടിപ്പു സുൽത്താൻറെ ജന്മവാർഷികം ആഘോഷിക്കുന്ന വേളയിൽ ബാംഗ്ലൂർ ഇൻറർനാഷണൽ എയർപോർട്ടിൻറെ പേര് കെമ്പഗൗഡക്ക് പകരം ടിപ്പുവിൻറെതാക്കണമെന്ന് കർണാഡ് അഭിപ്രായപ്പെട്ടു. ഇത് വിവാദമായതിനെ തുടർന്ന് കർണാഡ് അടുത്ത ദിവസം ഖേദം പ്രകടിപ്പിച്ചു.
വ്യക്തിജീവിതം
സരസ്വതി ഗണപതി ആണ് കർണാടിൻറെ ഭാര്യ. അവർക്ക് രണ്ട് മക്കളുണ്ട്. ബാംഗ്ലൂരിലാണ് കർണാട് ജീവിച്ചിരുന്നത്. ഇംഗ്ലണ്ടിൽ നിന്ന് തിരിച്ച് വന്ന് ഓക്സ്ഫോർഡ് യൂണിവേഴ്സിറ്റി പ്രസ്സിൽ ജോലി ചെയ്യുമ്പോഴാണ് അദ്ദേഹം തൻറെ ഭാവിവധുവിനെ കണ്ടുമുട്ടിയത്. അവർ വിവാഹം കഴിക്കാൻ തീരുമാനിച്ചെങ്കിലും ഔദ്യോഗികമായി വിവാഹം നടന്നത് പത്ത് വർഷത്തിന് ശേഷമാണ്. അന്ന് കർണാഡിന് 42 വയസ്സ് പ്രായമായിരുന്നു.
ആക്റ്റിവിസം
ബഹുസ്വരതയുടെയും അഭിപ്രായപ്രകടനസ്വാതന്ത്ര്യത്തിൻറെയും വക്താവായിരുന്നു അദ്ദേഹം. മതമൗലികവാദത്തിൻറെയും ഹിന്ദുത്വത്തിൻറെയും കടുത്ത വിമർശകനുമായിരുന്നു കർണാഡ്.1992ൽ ബാബറി മസ്ജിദ് തകർത്തതിനെ അപലപിച്ച അദ്ദേഹം ഹൂബ്ലിയിലെ ഈദ്ഗാഹ് മൈതാനത്തെ പറ്റി തർക്കങ്ങൾ സൃഷ്ടിക്കാനുള്ള ശ്രമത്തെ എതിർക്കുകയും ചെയ്തു. ആർ.എസ്.എസ്ിനെയും ബി.ജെ.പിയെയും മറ്റ് ഹിന്ദു സംഘടനകളെയും അദ്ദേഹം പല അവസരത്തിലും എതിർത്തു. 2014ലെ പാർലമെൻറ് തിരഞ്ഞെടുപ്പ് വേളയിൽ നരേന്ദ്രമോദി പ്രധാനമന്ത്രി സ്ഥാനാർത്ഥിയാകുന്നതിനെയും അദ്ദേഹം എതിർത്തു.
ടി. വി. സീരിയൽ
മാൽഗുഡി ഡേയ്സ് (1987) - സ്വാമിയുടെ പിതാവായി
ഇന്ദ്രധനുഷ് (1989) അപ്പുവിൻറെയും ബാലയുടെയും പിതാവായി
സംവിധാനം ചെയ്ത ചലച്ചിത്രങ്ങൾ
• വംശ വൃക്ഷ (1971, കന്നഡ)
• ഡി. ആർ. ബെന്ദ്രേ (1972, documentary)
• തബ്ബലിയു നീനാഡൈ മങ്കനേ in (1977, കന്നഡ)
• ഗഝുലി (1977, ഹിന്ദി)
• ഒണ്ടാനൊണ്ടു കലദല്ലി (1978, കന്നഡ)
• കനൂരു ഹെഗ്ഗഡിതി (കന്നഡ)
• കാഡു (1973 കന്നഡ ചിത്രം) (1973, കന്നഡ)
• ദുർഗ്ഗ മഹേന്ദ്രരിൽ
• ഉത്സവ് (Hindi)
• വോ ഘർ (1984, Hindi), based on Kirtinath Kurtakoti's കന്നഡ നാടകം ആ മണി
• ദ ലാമ്പ് ഇൻ ദി നിഷ് (1990) (documentary)
• ചിദംബര രഹസ്യ (2005, കന്നഡ) (ദൂരദർശനായുള്ള ടിവി സിനിമ)
മറ്റ് കൃതികൾ
വിവർത്തനം - ബാദൽ സർക്കാരിൻറെ ഏവം ഇന്ദ്രജിത്ത് (ഇംഗ്ലീഷ്) - 1974
അവലംബം
വർഗ്ഗം:1938-ൽ ജനിച്ചവർ വർഗ്ഗം:ജ്ഞാനപീഠം നേടിയ സാഹിത്യകാരന്മാർ വർഗ്ഗം:കന്നഡ നാടകകൃത്തുക്കൾ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കന്നഡ ചലച്ചിത്രസംവിധായകർ വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
നായ്ക്കളുടെ പട്ടിക
അവലംബം
വർഗ്ഗം:നായ ജനുസ്സുകൾ
Listă de rase de câini Породы собак
സർക്കാർ നിരീക്ഷണ പദ്ധതികളുടെ പട്ടിക
അന്താരാഷ്ട്ര
ലഘുചിത്രം|300x300ബിന്ദു| അതിരുകളില്ലാത്ത വിവരദായകന്റെ ആഗോള ശേഖരണത്തിന്റെ സ്നാപ്പ്ഷോട്ട്
യൂറോപ്യന് യൂണിയന്
വർഗ്ഗം:ദേശീയസുരക്ഷ
ചെറുശ്ശേരി അഹ്‌മദ്‌ കുട്ടി മുസ്ലിയാർ
1873 -1930 കാലഘട്ടത്തിൽ മലബാറിൽ അറിയപ്പെട്ട ഇസ്ലാം മത പണ്ഡിതനും, സൂഫി യതിയുമാണ് ചെറുശ്ശേരി ആഹ്മദ് കുട്ടി മുസ്ലിയാർ. മുഫ്തി, എഴുത്തുകാരൻ, പ്രഭാഷകൻ, സ്വാതന്ത്ര്യ സമരസേനാനി, വാഗ്മി എന്നീ നിലകളിൽ പ്രശസ്തനായ ഇദ്ദേഹം കേരളത്തിലെ പാരമ്പര്യ ഇസ്ലാമിക സംഘടന സമസ്ത കേരള ജംഇയ്യത്തുൽ ഉലമയുടെ സ്ഥപക നേതാക്കളിൽ പ്രമുഖനാണ്.
ജീവചരിത്രം
ഖാദിയാരകത്ത് തുറക്കൽ കുഞ്ഞറമു മുസ്ലിയാരുടെയും, മുസ്ലിയാരകത്ത് ഫാത്തിമയുടെയും മകനായി 1873 ൽ ജനനം. മാതാമഹനായിരുന്ന 'മുസ്ലിയാരകത്ത് ഖാദി അലി ഹസൻ' ഖാദി എന്ന നിലയിൽ പ്രശസ്തനാണ്. മാതാപിതാക്കളിൽ പ്രാഥമിക അറിവുകൾ കരസ്ഥമാക്കിയതിനു ശേഷം ജ്യേഷ്ഠനും പ്രശസ്ത പണ്ഡിതനുമായ ചെറുശ്ശേരി സൈനുദ്ദീൻ മുസ്ലിയാരുടെ ദർസിൽ ചേർന്ന് പഠനം നടത്തി തുടർന്ന് താനൂർ  മുഹമ്മദ് മുസ്ലിയാർ, അല്ഹാജ് അലിയ്യുത്തൂരി, ചാലിലകത്ത് കുഞ്ഞഹമ്മദാജി എന്നീ പണ്ഡിതന്മാരുടെ കീഴിൽ ഉപരിപഠനവും നടത്തി. സ്വപിതാവ്, താനൂർ മുഹമ്മദ് മുസ്ലിയാർ എന്നിവരിൽ നിന്നും ഥരീഖകൾ സ്വീകരിച്ചു സൂഫിസത്തിലും അറിവാർജ്ജിച്ചു. 1906 ൽ കൊടിയത്തൂർ പള്ളി ദർസിൽ മതാധ്യാപനത്തിലൂടെ  ഔദ്യോഗിക ജീവിതത്തിന് ആരംഭം. തുടർന്ന് വാഴക്കാട് ദാറുൽ ഉലും ദർസിൽ പ്രധാന അധ്യാപകനായെങ്കിലും ഗുരുവായ ചാലിലകത്ത് കുഞ്ഞഹമ്മദ് ഹാജിയെ ക്ഷണിച്ചു കൊണ്ട് വന്നു പ്രധാന അധ്യാപക സ്ഥാനം കൈമാറുകയും സഹ മുദരിസ് തസ്തികയിലേക്ക് ചുമതല മാറുകയും ചെയ്തു. 1918 ൽ ഗുരു അധ്യാപകവൃത്തി അവസാനിപ്പിച്ചതോടെ വാഴക്കാടിൽ നിന്നും മൊറയൂർ ദർസിൽ പ്രധാന അധ്യാപകനായി ചുമതലയേറ്റെടുത്തു.
മൊറയൂരിൽ അധ്യാപക വൃത്തി നടത്തുന്നതിനിടെയാണ് സ്വത സിദ്ധമായ ബ്രിട്ടീഷ് വിരുദ്ധത സ്വതന്ത്ര സമര പ്രവർത്തനങ്ങളിലേക്ക് അഹ്മദ് കുട്ടി മുസ്ലിയാരെ കൊണ്ട് ചെന്നെത്തിച്ചു. മികച്ച പ്രഭാഷകനായ ചെറുശ്ശേരി മുസ്ലിയാർ തൻറെ വഅള് പ്രഭാഷണങ്ങൾ ബ്രിട്ടീഷ് വിരുദ്ധതയ്ക്ക് മറയാക്കി മാറ്റി. ബ്രിട്ടീഷുക്കാർക്ക് എതിരെ പോരാടാനായി താനൂർ ആമിനുമ്മാന്റകത്ത് പരീക്കുട്ടി മുസ്ലിയാർ രചിച്ച മുഹിമ്മാത്തുൽ മുസ്ലിമീൻ എന്ന ഗ്രന്ഥത്തിന് അവതാരിക എഴുതുകയും ഫത്വ നൽകുകയും ചെയ്തതോടെ ബ്രിട്ടീഷ് സർക്കാരിൻറെ നോട്ടപ്പുള്ളിയായി മാറി. ഈ ഗ്രന്ഥം ബ്രിട്ടീഷ് കളക്ടർ കണ്ട് കെട്ടുകയും നിരോധിക്കുകയും ചെയ്തു. പൂക്കോട്ടൂർ കുഞ്ഞി തങ്ങളുമായുള്ള സൗഹൃദം ഖിലാഫത്ത് കൂടിയാൻ പ്രവർത്തനങ്ങളുമായി സഹകരിക്കുവാൻ ചെറുശ്ശേരിയെ പ്രേരിതമാക്കി.
ഇത്തരം കിംവദന്തികൾ ഒരേ സമയം പടർന്നു പിടിച്ചത് ഗൂഡാലോചനയുടെ ഫലമാണെന്നും ആയുധ ശക്തിയുള്ള ബ്രിട്ടനോട് തയ്യാറെടുപ്പുകൾ ഇല്ലാതെ യുദ്ധം നടത്തിയാൽ വിപരീതഫലം ചെയ്യുമെന്നുമുള്ള ആശങ്ക ഇദ്ദേഹം ഖിലാഫത്ത് നേതാക്കളുമായി പങ്ക് വെച്ചു. പൂക്കോട്ടൂർ ആക്രമിക്കാൻ പട്ടാള സംഘം വരുന്നെന്ന വാർത്തയുടെ നിജസ്ഥിതി അറിയാതെ യുദ്ധം നയിക്കരുതെന്ന അഭിപ്രായമായിരുന്നു പൂക്കോട്ടൂർ കുഞ്ഞിതങ്ങൾക്കും ഉണ്ടായിരുന്നത്. അധികാര കേന്ദ്രങ്ങൾ പിന്തിരിഞ്ഞോടുകയും ഖിലാഫത്ത് ഭരണം സ്ഥാപിതമാവുകയും, സമരത്തിൻറെ തീച്ചൂളയിൽ ഏറനാട് വീഴുകയുമുണ്ടായതോടെ   ഇത്തരം അഭിപ്രായപ്രകടനങ്ങൾ  അപ്രസക്തമായി. മാപ്പിളമാരെ വേട്ടയാടുന്ന ബ്രിട്ടീഷ് സൈന്യത്തിന്റെ ക്രൂരത ചെറുശ്ശേരി ആഹ്മെദ് മുസ്ലിയാരെയും തേടിയെത്തി. ഇദ്ദേഹത്തിൻറെ മതപാഠശാല ആക്രമിച്ച പട്ടാളം ഗ്രന്ഥശാലയ്ക്ക് തീകൊളുത്തി നിരവധി പുസ്തകങ്ങൾ നശിപ്പിക്കപ്പെട്ടു.
കുഞ്ഞി തങ്ങൾ,പാലക്കാം തൊടി അബൂബക്കർ മുസ്ലിയാർ, ചെമ്പ്രശ്ശേരി തങ്ങൾ, ആലി മുസ്ലിയാർ തുടങ്ങിയവരുടെ കൊലകൾ മുസ്ലിയാർക്ക് കനത്ത ആഖാതമായി. മലബാർ കലാപം ടിയാനെ പുനർവിചിന്തനത്തിനു പ്രേരിപ്പിച്ചു. ഇതോടെ കലാപാനന്തരം കോൺഗ്രെസ്സുമായി അകലം വെക്കുകയും,   മത മണ്ഡലത്തിൽ മാത്രമായി പ്രവർത്തമൊതുക്കുകയും ചെയ്തു. നല്ലളം, മണ്ണാർക്കാട് എന്നിവിടങ്ങളിലെ അധ്യാപനത്തിനു ശേഷം 1925 ൽ വാഴക്കാട് പ്രധാന അധ്യാപകനായി വീണ്ടും ചുമതലയേറ്റെടുത്തു. അവിടെ വെച്ചായിരുന്നു മരണവും
സമസ്ത രൂപീകരണം
മലബാർ കലാപത്തിനിടെ അഹ്മദ് മുസ്ലിയാരുടെ സ്നേഹിതനും സഹപാഠിയുമായ തയ്യിൽ  മുഹമ്മദ് കുട്ടി മുസ്ലിയാർ  കൊച്ചി രാജ്യത്തിലെ കൊടുങ്ങലൂരിലേക്ക് നാട് കടക്കുകയും പിന്നീട് പുരോഗമന ചിന്താഗതികളിൽ ആകൃഷ്ടനായി യാഥാസ്ഥിതിക ആചാരങ്ങളിൽ നിന്നും മുക്തമായി  കെ എം മൗലവി എന്ന പേരിൽ പുരോഗമന വാദിയായി മലബാറിലേക്ക് വീണ്ടും രംഗ പ്രവേശനം ചെയ്യുകയുമുണ്ടായി. കെ എം മൗലവി അടക്കമുള്ള പുരോഗമന വാദികൾ യാഥാസ്ഥിതിക പിന്തിരിപ്പൻ അനുഷ്ഠാനങ്ങളെ നിശിതമായി വിമർശിക്കാനും അറേബ്യാ പണ്ഡിതൻ ഇബ്നു വഹാബിൻറെ ചിന്താഗതികൾ പ്രസരണം ചെയ്യുവാനും തുടങ്ങിയതോടെ യാഥാസ്ഥിക പണ്ഡിതർക്ക് ഇരുപ്പുറക്കാതെ വന്നു. ബ്രിട്ടീഷ് വിരുദ്ധർ, ബ്രിട്ടീഷ് അനുകൂലികൾ , നിക്ഷ്പക്ഷർ എന്നിങ്ങനെ വിവിധ തട്ടുകളിൽ കലഹിച്ചിരുന്ന പാരമ്പര്യ പണ്ഡിതർക്ക് പുരോഗമനക്കാരുടെ കടന്നു വരവ്  തങ്ങളുടെ മേധാവിത്യത്തിനു കോട്ടം തട്ടുമെന്ന ഭയം സൃഷ്ടിച്ചു. ഇതോടെയാണ്  അഭിപ്രായ വ്യത്യാസങ്ങൾ എല്ലാം മാറ്റിവെച്ചുകൊണ്ട്  അവരൊരുമിച്ചു യാഥാസ്ഥിതിക കൂട്ടായ്മയ്ക്ക് രൂപം നൽകുന്നത്. 1925 ഇൽ രൂപം നൽകിയ കൂട്ടായ്മ 1926 ഇൽ സമസ്ത കേരള ജംഇയ്യത്തുൽ ഉലമ എന്ന പേരിൽ രെജിസ്റ്റർ ചെയ്തു. മുശാവറ കമ്മിറ്റി അംഗമായി ചെറുശ്ശേരി അഹ്മദ് കുട്ടി മുസ്ലിയാർ പ്രവർത്തിച്ചു.
1930-ൽ  നിര്യാതനായി. ഖാദിയാരകം ജുമുഅത്ത് പള്ളിൽ ഖബറടക്കം. പാലക്കാം തൊടി അബൂബക്കർ മുസ്‌ലിയാർ, കണ്ണിയത്ത് അഹ്മദ് മുസ്ലിയാർ, കുഞ്ഞ് മാഹിൻ കോയ മുസ്ലിയാർ മണ്ണുങ്ങൽ അബ്ദുറഹ്മാൻ കുട്ടി മുസ്‌ലിയാർ എന്നിവർ ശിഷ്യരിൽ പ്രധാനികളാണ്
അവലംബം
വർഗ്ഗം:സമസ്ത കേരള ജംഇയ്യത്തുൽ ഉലമയുടെ സ്ഥാപക നേതാക്കൾ വർഗ്ഗം:മുസ്ലീം മത നേതാക്കൾ വർഗ്ഗം:കേരളത്തിലെ ഇസ്ലാമിക പണ്ഡിതർ വർഗ്ഗം:ഇന്ത്യയിലെ ഇസ്ലാമികപണ്ഡിതർ.
ഏപ്രിൽ 5
ഗ്രിഗോറിയൻ കലണ്ടർ പ്രകാരം ഏപ്രിൽ 5 വർഷത്തിലെ 95(അധിവർഷത്തിൽ 96)-ാം ദിനമാണ്.
സിമി വാലി
സിമി വാലി, ('ഷിമിയി' എന്ന ചുമാഷ് പദത്തിൽനിന്നു രൂപപ്പെട്ടത്)   അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വെഞ്ചുറാ കൗണ്ടി യുടെ തെക്കുകിഴക്കൻ കോണിലെ ഇതേപേരിലുള്ള താഴ്വരയിൽ സ്ഥിതിചെയ്യുന്ന ഒരു നഗരമാണ്. ലോസ് ഏഞ്ചലസ് നഗരകേന്ദ്രത്തിൽനിന്ന് ഏകദേശം 30 മൈൽ (48 കിലോമീറ്റർ) അകലെയുള്ള സിമി വാലി, ഗ്രേറ്റർ ലോസ് ഏഞ്ചൽസ് മേഖലയുടെ ഭാഗമാണ്.
തൌസൻറ് ഓക്സ്, മൂർപാർക്ക്, ലോസ് ഏഞ്ചൽസ് എന്നീ നഗരങ്ങൾക്കു തൊട്ടടുത്താണ് ഈ നഗരം സ്ഥിതി ചെയ്യുന്നത്. 2000 ൽ 111,351 ആയിരുന്ന ഈ നഗരത്തിലെ ജനസംഖ്യ, 2014 ൽ 126,871 ആയി കണക്കാക്കപ്പെട്ടിരിക്കുന്നു.
ചരിത്രം
സിമി വാലി നഗരം സ്ഥിതിചെയ്യുന്ന പ്രദേശത്ത് ഒരുകാലത്ത് ചുമാഷ് ജനതയാണ് അധിവസിച്ചിരുന്നത്. സലിനാസ് താഴ്വര മുതൽ സാന്താ മോനിക്ക മലനിരകൾ വരെയുള്ള ഭൂരിഭാഗം പ്രദേശങ്ങളിലും 10,000 മുതൽ 12,000 വർഷങ്ങൾക്കുമുമ്പുതന്നെ അവരുടെ സാന്നിധ്യമുണ്ടായിരുന്നു.
ഷിജോ സ്കൂൾ
ഷിജോ സ്കൂൾ (四条派 Shijō-ha), മരുയമ-ഷിജോ സ്കൂൾ എന്നും അറിയപ്പെടുന്ന ഒരു ജപ്പാനീസ് പെയിന്റിംഗ് സ്കൂൾ ആയിരുന്നു.
ചരിത്രം
പതിനെട്ടാം നൂറ്റാണ്ടിൽ മരുയാമ ഓക്യൊയും അദ്ദേഹത്തിൻറെ മുൻ വിദ്യാർത്ഥിയായ മട്സുമുര ഗോശുനും ചേർന്ന് സ്ഥാപിച്ച സ്കൂൾ ആയിരുന്നു മരുയാമ സ്കൂൾ ഓഫ് ജാപ്പനീസ് പെയിന്റിങ്. വലിയ ക്യോട്ടോ സ്കൂൾ നിർമ്മിച്ച ഒട്ടേറെ സ്കൂളുകളിൽ ഒന്നായിരുന്നു ഈ സ്കൂൾ. ക്യോട്ടോയിലെ ഷിജോ സ്ട്രീറ്റ് ("ഫോർത്ത് അവന്യൂ") എന്ന പേരിലാണ് ഈ സ്കൂൾ അറിയപ്പെടുന്നത്. ക്യോട്ടോ / ഒസാകാ ചുറ്റുപാടിൽ സമ്പന്നരായ വ്യാപാരികളായിരുന്നു അവരുടെ പ്രധാന രക്ഷാധികാരികൾ. 18-ാം നൂറ്റാണ്ടിന്റെ അവസാന കാലഘട്ടത്തിൽ ഇംപീരിയൽ ഭരണാധികാരികളിൽ പെട്ടവരും, സാമ്രാജ്യത്വശക്തികളുമായിരുന്ന ഇവർ കമിഗാട്ട എന്ന ആവശ്യം ഉന്നയിക്കുകയും ചെയ്തിരുന്നു.
ശൈലി
ശൈലീപരമായി, ഷിജോ ശൈലിയെ ആ കാലഘട്ടത്തെ രണ്ട് എതിർ ശൈലികളുടെ സമന്വയമായി വിശേഷിപ്പിക്കാവുന്നതാണ്. മരുയമ ഓക്യൊ സുമി-ഇ മഷി ചിത്രങ്ങളുടെ പരിചയസമ്പന്നനായ ഒരു വിദഗ്ദ്ധനായിരുന്നു. തന്റെ സൃഷ്ടികളിൽ വലിയ അളവിലുള്ള യാഥാർത്ഥ്യങ്ങൾ അദ്ദേഹം അവതരിപ്പിച്ചു. അക്കാലത്തെ ഔദ്യോഗികമായി സ്പോൺസർ ചെയ്ത കാനോ, ടോസ, തുടങ്ങിയ വിദ്യാലയങ്ങൾ, പഴയ അധ്യാപകരുടെ ചിത്രങ്ങൾ പകർത്തുന്നതിലൂടെ അതിന്റെ വിദ്യാർത്ഥികൾക്ക് പഠിപ്പിക്കുന്ന ഉന്നതമായ ഔപചാരികമായ ശൈലിയിലുള്ള രൂപങ്ങൾ കൊണ്ട് അലങ്കരിച്ചവയായിരുന്നു ഇത്. കനോയും ടോസ സ്കൂളും ഈ സമയത്ത് കർശനമായ ഔപചാരികതയ്ക്കായി ഉപയോഗിച്ചു. ഇതിനിടയിൽ, അനേക കലാകാരന്മാർ, ഓക്യൊയുടെ യാഥാർത്ഥ്യത്തിനെതിരായി മത്സരിച്ചുകൊണ്ട് നംഗ ("തെക്കൻ ചിത്രങ്ങൾ") എന്ന സ്കൂൾ രൂപവത്കരിച്ചു. തെക്കൻ സ്കൂളിലെ ചൈനീസ് പെയിന്റിംഗിൽ ഇവർ അവരുടെ ശൈലി പിന്തുടർന്നു. ഷിജോ സ്കൂളിലെ കലാകാരന്മാർ ഈ രണ്ട് ശൈലികൾ തമ്മിലുള്ള വ്യത്യാസങ്ങൾ യോജിപ്പിക്കാൻ ശ്രമിച്ചു. ഇരുവരും മികച്ച ഘടകങ്ങൾ ഉദ്ഗ്രഥിക്കുന്ന രചനകൾ സൃഷ്ടിച്ചു.
കലാകാരന്മാർ
പാശ്ചാത്യ രാജ്യങ്ങളിൽ പ്രശസ്തനായ ഷിജോ കലാകാരന്മാരിൽ ഒരാൾ മോറിസൊസൻ ആണ്. അദ്ദേഹത്തിന്റെ വിപുലമായ കുരങ്ങന്മാരുടെ ചിത്രങ്ങൾ പ്രസിദ്ധമാണ്. ഷിബാട്ട സെഷിനും ഷിജോ സ്കൂളുമായി അടുത്ത ബന്ധം പുലർത്തിയിരുന്നുവെങ്കിലും മറ്റനേകം ശൈലികളും, ചിത്രങ്ങളും, ലാക്വർ പെയിന്റിംഗ് തുടങ്ങിയവയുമായി അദ്ദേഹം ബന്ധപ്പെട്ടിരിക്കുന്നു.
ബാഹ്യ ലിങ്കുകൾ
വർഗ്ഗം:ജാപ്പനീസ് ആർട്ട്
ഗീതാഞ്ജലി (ചലച്ചിത്രം)
1990 ൽ പുറത്തിറങ്ങിയ മലയാളചലച്ചിത്രമാണ് ഗീതാഞ്ജലി. മണിരത്നമാണ് ഈ ചിത്രത്തിന്റെ സംവിധായകൻ .ഈ ചിത്രം തെലുഗുവിൽ നിന്ന് മലയാളത്തിലേക്ക് ഡബ്ബ് ചെയ്യപ്പട്ടതാണ്. നാഗാർജുന, ഗിരിജ ഷെട്ടാർ എന്നിവരാണ് പ്രധാനവേഷങ്ങളിൽ അഭിനയിച്ചത്. ഇതിലെ നായികയായ ഗിരിജ ഷെട്ടാർ അഭിനയിച്ച ഏകമലയാളചിത്രം പ്രിയദർശൻ സംവിധാനം ചെയ്ത മോഹൻലാൽ നായകനായ വന്ദനം ആണ്. തമിഴിൽ ഇദയത്തെ തിരുടാതൈ എന്ന പേരിലാണ് ഈ ചിത്രം ഇറങ്ങിയത്. ഹിന്ദിയിൽ യാദ് രഖേഗി ദുനിയാ എന്ന പേരിൽ ഇത് പുനർനിർമ്മിക്കപ്പെട്ടു. ആദിത്യ പഞ്ചോളിയും റുക്സാറുമാണ് പ്രധാനവേഷങ്ങൾ ചെയ്തത്. മെലഡി കിങ് ഇളയരാജയായിരുന്നു ഈ ചിത്രത്തിലെ ഗാനങ്ങൾക്ക് ഈണമിട്ടത്. അന്തിക്കാട് മണിയാണ് ഗാനരചന നിർവഹിച്ചത്. ഈ ചിത്രം 1990ൽ ഏറ്റവും ജനപ്രീതി നേടിയ ചിത്രത്തിനുള്ള സുവർണകമലവും 7 നന്ദി അവാർഡുകളും നേടി.
പ്രധാന അഭിനേതാക്കൾ
ഗിരിജ (ഗീതാഞ്ജലി), നാഗാർജുന (പ്രകാശ് ), വിജയകുമാർ ( ഗീതാഞ്ജലിയുടെ അച്ഛൻ ),വിജയചന്ദർ (പ്രകാശിന്റെ അച്ഛൻ ), ചന്ദ്രമോഹൻ, സുതിവേലു, സുമിത്ര (പ്രകാശിന്റെ അമ്മ),രാധാഭായ് (ഗീതാഞ്ജലിയുടെ മുത്തശി ), സിൽക്ക് സ്മിത, ഡിസ്കോ ശാന്തി, ഷൌക്കർ ജാനകി (ചാൻസലർ ), അരുണ മുചേർല (ഡോക്ടർ ).
വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മണിരത്നം സംവിധാനം ചെയ്ത ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ജൂലൈ 31
ഗ്രിഗോറിയൻ കലണ്ടർ പ്രകാരം ജൂലൈ 31 വർഷത്തിലെ 212 (അധിവർഷത്തിൽ 213)-ാം ദിനമാണ്
മറ്റു പ്രത്യേകതകൾ
വർഗ്ഗം:ജൂലൈ 31
ഇളനീർ കുഴമ്പ്
നേത്രരോഗങ്ങൾക്ക് കണ്ണിലെഴുതാൻ ഉപയോഗിക്കുന്ന ഒരു ആയുർവേദൗഷധം ആണ് ഇളനീർ കുഴമ്പ്. വർത്മരോഗം, തിമിരം, പൈത്തികമായ മറ്റ് വികാരങ്ങൾ, കണ്ണുപുകച്ചിൽ എന്നിവയ്ക്ക് ഉത്തമം.മരമഞ്ഞൾ,കടുക്ക,താന്നിക്ക,നെല്ലിക്ക,അധിമധുരം,കരിക്കിൻ വെള്ളം,പച്ചക്കർപ്പൂരം,ഇന്ദുപ്പ്,ചെറുതേൻ തുടങ്ങിയ ചേരുവകളായുള്ള, രസക്രിയ വിഭാഗത്തിൽ പെട്ട ആയുർവ്വേദ ഔഷധമാണ് ഇളനീർകുഴമ്പ്.
അവലംബം
വർഗ്ഗം:ആയുർവേദൗഷധങ്ങൾ
മണക്കാട് വെള്ളായണി ഭദ്രകാളി ക്ഷേത്രം
പ്രതിഷ്ഠ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ക്രിക്കറ്റ് ലോകകപ്പ് 1996
ക്രിക്കറ്റ് ലോകകപ്പ് 1996 ആറാമത്തെ ക്രിക്കറ്റ് ലോകകപ്പ് ടൂർണമെന്റായിരുന്നു. ഇന്ത്യ, പാകിസ്താൻ, ശ്രീലങ്ക എന്നീ രാജ്യങ്ങൾ സംയുക്തമായാണ് ഈ ലോകകപ്പിന് ആതിഥ്യം വഹിച്ചത്. 1996 ഫെബ്രുവരി 14 മുതൽ മാർച്ച് 17 വരെയാണ് ഈ ടൂർണമെന്റ് അരങ്ങേറിയത്. പാകിസ്താനിലെ ലാഹോർ ഗദ്ദാഫി സ്റ്റേഡിയത്തിൽ നടന്ന ഫൈനലിൽ ഓസ്ട്രേലിയയെ തോല്പിച്ച് ശ്രീലങ്ക ആദ്യമായി ക്രിക്കറ്റ് ലോകകപ്പ് നേടി.
പുറത്തേക്കുള്ള കണ്ണികൾ
വർഗ്ഗം:ഏകദിന ക്രിക്കറ്റ് ലോകകപ്പുകൾ
ബ്ലാക്ക് ഹാറ്റ് (കമ്പ്യൂട്ടർ സെക്യൂരിറ്റി )
വ്യക്തിഗത നേട്ടത്തിനോ അല്ലങ്കിൽ ദുരുപയോഗിക്കാൻ  വേണ്ടി കമ്പ്യൂട്ടർ സുരക്ഷ ലംഘിക്കുന്ന ഒരു ഹാക്കറാണ് ബ്ലാക്ക് ഹാറ്റ് ഹാക്കർ അഥവാ  (ബ്ലാക്ക്-ഹാറ്റ് ഹാക്കർ ).
ഉത്ഭവം
തിയറിസ്റ്റ് റിച്ചാർഡ് സ്റ്റാൾമാൻ ആണ് ഈ വാക്കിന്റെ ഉത്ഭവം പലപ്പോഴും ഹാക്കർ സംസ്കാരം (ഇത് ഉപയോഗിക്കുന്നദ് അദ്ദേഹം നിഷേധിക്കുന്നുവെങ്കിലും) ചൂഷണം ചെയ്യുന്ന ഹാക്കറിനെ വൈറ്റ് ഹാറ്റ് ഹാക്കറുമായി താരതമ്യപ്പെടുത്തുന്നതിന്, മാറ്റം  ആവശ്യമുള്ള കമ്പ്യൂട്ടർ സിസ്റ്റങ്ങളിലെ കേടുകൾ  ശ്രദ്ധ ആകർഷിക്കുന്നതിലൂടെ സംരക്ഷണം ഹാക്ക് ചെയ്യുന്നു. black hat  / white hat സാങ്കേതിക ഭാഷ   ജനപ്രിയ അമേരിക്കൻ സംസ്കാരത്തിന്റെ പാശ്ചാത്യ വലിവിഭാഗത്തിൽ നിന്നാണ് ഉത്ഭവിക്കുന്നത്, അത കറുപ്പും വെളുപ്പും തൊപ്പികൾ യഥാക്രമം വില്ലന്മാരെയും വീരനായ കൗബോയികളെയും സൂചിപ്പിക്കുന്നു.
ജനപ്രിയ സംസ്കാരത്തിൽ പലപ്പോഴും ചിത്രീകരിക്കപ്പെടുന്ന സ്റ്റീരിയോടൈപ്പിക്കൽ നിയമവിരുദ്ധ ഹാക്കിംഗ് ഗ്രൂപ്പുകളാണ് ബ്ലാക്ക് ഹാറ്റ് ഹാക്കർമാർ, കൂടാതെ 'കമ്പ്യൂട്ടർ കുറ്റവാളിയിൽ പൊതുജനങ്ങൾ ഭയപ്പെടുന്ന എല്ലാറ്റിന്റെയും സംഗ്രഹം'. ഡാറ്റ നശിപ്പിക്കുന്നതിനോ പരിഷ്കരിക്കുന്നതിനോ മോഷ്ടിക്കുന്നതിനോ അല്ലെങ്കിൽ അംഗീകൃത നെറ്റ്‌വർക്ക് ഉപയോക്താക്കൾക്ക് നെറ്റ്‌വർക്കുകൾ ഉപയോഗശൂന്യമാക്കുന്നതിനോ ബ്ലാക്ക് ഹാറ്റ് ഹാക്കർമാർ സുരക്ഷിത നെറ്റ്‌വർക്കുകളിലേക്ക് കടക്കുന്നു.
തിരഞ്ഞെടുത്ത കഥകൾ (ചെറുകഥ)
ഇത് 30 ചെറുകഥകളുടെ ഒരു സമാഹാരമാണ്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളചെറുകഥകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
സ്ലേറ്റ് ഫ്ളാഷ് ശലഭം
മലയാളത്തിൽ ഇവയെ ചാരനീലി എന്നാണ് അറിയപ്പെടുന്നത്.
ലാർവകൾ, പൂക്കളും കായ്കളും ആഹാരമാക്കുന്ന ഒരു ചിത്രശലഭമാണ് സ്ലേറ്റ് ഫ്ളാഷ് ശലഭം (Rapala manea). ആൺ പെൺശലഭങ്ങളുടെപുറം ചിറകുകൾക്ക് നിറം വ്യത്യസ്തമാണ്.
ചിറക് തുറന്നാൽ ആൺ പൂമ്പാറ്റയ്ക്ക് തിളക്കമുള്ള നീല സ്ലേറ്റ് നിറമാണ്. പെൺപൂമ്പാറ്റയ്ക്ക് വൈലറ്റ് കലർന്ന ചാറനിറമാണ്. ചിറകിന്റെ അടിവശം ഇളംതവിട്ടുനിറവും ഒരു വശത്ത് വെള്ള അരികുകളോടുകൂടിയ ഇരുണ്ട നിറവുമാണ്. പിൻചിറകിന്റെ പിന്നറ്റത്തായി രണ്ട് കൺപൊട്ടുകളും രണ്ടു വാലുമുണ്ട്.ഇവയുടെ കാലുകളിൽ വെളുത്ത പുള്ളിയുണ്ട്.